title: 2011/584/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/173

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2009
   (2011/584/EU)
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (3) ja erityisesti sen 68 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0153/2011),

               1.

               lykkää päätöstä vastuuvapauden myöntämisestä Euroopan lääkeviraston toimitusjohtajalle viraston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 28.

      (2)  EYVL L 248, 16.9.2002, s. 1.

      (3)  EUVL L 136, 30.4.2004, s. 1.

      (4)  EYVL L 357, 31.12.2002, s. 72.
    ---documentbreak---

               27.9.2011

               FI

               Euroopan unionin virallinen lehti

               L 250/174

         EUROOPAN PARLAMENTIN PÄÄTÖSLAUSELMA,
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2009
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
   ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (3) ja erityisesti sen 68 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
   ottaa huomioon sisäisen tarkastuksen laatiman Euroopan lääkeviraston sisäistä tarkastusta koskevan vuosikertomuksen varainhoitovuodelta 2009;
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0153/2011),

               A.

               ottaa huomioon, että kertomuksessaan Euroopan lääkeviraston tilinpäätöksestä varainhoitovuodelta 2009 tilintarkastustuomioistuin sisällytti huomautuksia lausumaansa tilien perustana olevien toimien laillisuudesta ja asianmukaisuudesta,

               B.

               ottaa huomioon, että parlamentti myönsi 5. toukokuuta 2010 viraston toimitusjohtajalle vastuuvapauden viraston talousarvion toteuttamisesta varainhoitovuonna 2008 (5) ja päätökseen liitetyssä päätöslauselmassa se muun muassa

                           —

                           oli huolestunut tilintarkastustuomioistuimen havainnosta, että talousarviomäärärahoista siirrettiin seuraavalle varainhoitovuodelle 36 000 000 euroa (19,7 prosenttia talousarviosta) ja peruutettiin 9 700 000 euroa (5,3 prosenttia talousarviosta),

                           —

                           pyysi virastoa parantamaan hankintamenettelyjään tilintarkastustuomioistuimen havaitsemien puutteiden korjaamiseksi (esimerkiksi puutteet hintaperusteisiin liittyvien arviointimenetelmien soveltamisessa ja puutteet menettelyjen valinnan perusteluissa),

               C.

               ottaa huomioon, että viraston määrärahat vuonna 2009 olivat 194 000 000 euroa eli ne olivat 6,28 prosenttia suuremmat kuin vuonna 2008,

               D.

               ottaa huomioon, että viraston talousarvio rahoitetaan sekä unionin talousarviosta, josta saadut tulot olivat vuonna 2009 kaikista tuloista 18,52 prosenttia, että suurimmaksi osaksi lääkeyritysten suorittamin maksuin ja että näin ollen unionin yleinen rahoitusosuus laski vuosien 2008 ja 2009 välillä 9,2 prosenttia,

      Yleistä

               1.

               on vakavasti huolestunut viraston vastauksista tilintarkastustuomioistuimen ja sisäisen tarkastuksen osaston esittämiin merkittäviin kysymyksiin, jotka koskevat seuraavia seikkoja:

                           i)

                           hankintamenettelyiden hallinnointi,

                           ii)

                           viraston työntekijöitä ja asiantuntijoita koskevien eturistiriitojen toteamiseksi ja hallitsemiseksi noudatettavien menettelyiden noudattamatta jättäminen,

                           iii)

                           palvelukseenottamiseen sovelletut kriteerit;

               2.

               katsoo erityisesti, että edellä mainitut näkökohdat saattavat johtaa

                           i)

                           toistuviin virheisiin hankintamenettelyiden hallinnoimisessa, kuten vuonna 2009 todetut virheet, joissa oli kyse merkittävästä osasta viraston koko talousarviosta ja jotka saattoivat vaarantaa viraston tilien perustana olevien toimien laillisuuden ja asianmukaisuuden,

                           ii)

                           lääkkeiden arviointiin osallistuvien asiantuntijoiden/työntekijöiden riippumattomuuden mahdolliseen vaarantumiseen,

                           iii)

                           työntekijöiden/asiantuntijoiden palvelukseenottamiseen liittyviin puutteisiin, jotka voivat aiheuttaa pätevien hakijoiden hylkäämisen ja/tai sellaisten hakijoiden palvelukseen ottamiseen, joiden pätevyys ei ole riittävällä tasolla, ja jotka voivat lisäksi vaikuttaa kielteisesti viraston tieteellisten arviointien laatuun;

      Talousarvio- ja varainhallinto

      Hankintamenettelyt

               3.

               on huolestunut siitä, että tilintarkastustuomioistuin havaitsi hankintamenettelyissä virheitä, jotka koskivat merkittävää osaa viraston koko varainhoitovuoden 2009 talousarviosta; korostaa, että tilintarkastustuomioistuin havaitsi jo vuonna 2008 puutteita tässä asiassa ja erityisesti hintaperusteisiin liittyvien arviointimenetelmien soveltamisessa ja menettelyjen valinnan perusteluissa;

               4.

               toteaa erityisesti, että vuonna 2009 virasto teki useita virheitä käynnistettäessä noin 30 000 000 euron arvoisiin suuriin tietotekniikka-alan puitesopimuksiin liittyviä hankintamenettelyjä; toteaa, että näitä olivat

                           i)

                           laskuvirheet myöntämisperusteiden arvioinnissa,

                           ii)

                           arviointikomitean erään jäsenen virheet arviointia koskevassa asiakirja-aineistossa,

                           iii)

                           näytön puuttuminen siitä, että valintakriteereiden arviointimenetelmää sovellettiin johdonmukaisesti, jolloin arviointi saattoi olla tulkinnanvaraista,

                           iv)

                           puutteita tarkastuksissa virheriskin lievittämiseksi ennen neuvottelumenettelyn käynnistämistä; neuvottelumenettelyllä ei siten voitu varmistaa, että taloudellisesti edullisin vaihtoehto tulee valituksi, sillä myöntämisperusteiden soveltamisessa tapahtui virheitä;

               5.

               panee merkille myös, että kahdessa muussa neuvottelumenettelyssä, jotka käynnistettiin tietyn toimittajan kanssa 5 300 000 ja 4 000 000 euron arvoisista sopimuksista, tehtiin myös menettelyn käynnistämisessä useita virheitä, joista mainittakoon seuraavat:

                           i)

                           virallista tarjouspyyntöä ei esitetty,

                           ii)

                           yksityiskohtaisia teknisiä eritelmiä ei laadittu etukäteen,

                           iii)

                           teknisissä eritelmissä ei ollut ennen neuvottelujen alkua selkeästi määritetty kaikkia ostettavia tuotteita,

                           iv)

                           arviointikomiteaa ei nimitetty,

                           v)

                           arviointiraporttia ei laadittu;

               6.

               panee näin ollen merkille, että virasto ei kyennyt täyttämään useita kyseisten hankintasäännösten vaatimuksista;

               7.

               ei ole valmis hyväksymään sitä, että virasto ei kyennyt ottamaan käyttöön valvontajärjestelmää, jolla vältetään tai havaitaan ajoissa edellä esitetyt toistuvat virheet, jotka vaarantavat viraston tilien perustana olevien toimien laillisuuden ja asianmukaisuuden; kehottaa näin ollen virastoa parantamaan hankintamenettelyidensä laatua tilintarkastustuomioistuimen havaitsemien puutteiden korjaamiseksi;

               8.

               kehottaa virastoa laatimaan monivuotisen hankintasuunnitelman, jolla varmistetaan teknisen ja menettelyihin liittyvän valvonnan tehostaminen, ja raportoimaan tästä asiasta vastuuvapauden myöntävälle viranomaiselle 30. kesäkuuta 2011 mennessä;

               9.

               kehottaa virastoa varmistamaan, että hankintamenettelyjen tulokset todennetaan ennen sopimusten tekoa; edellyttää tilintarkastustuomioistuimen havaintojen perusteella, että menettelyistä laaditaan poikkeuksetta yksityiskohtaiset tekniset eritelmät;

      Määrärahasiirrot

               10.

               pitää huolestuttavana, että tilintarkastustuomioistuimen mukaan seuraavalle varainhoitovuodelle siirrettiin 19 500 000 euroa (38 prosenttia viraston sitoumuksista) ja että määrärahoista noin 14 800 000 euroa koski toimia, joita ei vielä ollut pantu täytäntöön (tai eräissä tapauksissa tavaroita, joita ei ollut toimitettu); korostaa tämän osoittavan, että viraston talousarvion osastosta 2 (kiinteistöt, varusteet ja erilaiset toimistomenot) rahoitettujen toimien toteuttaminen on viivästynyt ja että viraston varainhoito ei ole talousarvion vuotuisuusperiaatteen mukaista; on arvioinut huomautuksia koskevan viraston vastauksen ja panee tyytyväisenä merkille viraston ponnistelut siirtojen vähentämiseksi; kannustaa virastoa jatkamaan prosessia, jotta vuotuisuusperiaatetta sovelletaan täysimääräisesti;

               11.

               huomauttaa tilintarkastustuomioistuimen havainneen merkittäviä määrärahasiirtoja jo aiempinakin varainhoitovuosina ja on huolestunut siitä, että tilanne on vastoin vuotuisuusperiaatetta; toteaa erityisesti, että varainhoitovuonna 2008 talousarviomäärärahoja siirrettiin 36 000 000 euroa (19,7 prosenttia vuoden 2008 talousarviosta) ja peruutettiin 9 700 000 euroa (5,3 prosenttia vuoden 2008 talousarviosta);

      Maksuista kertyvät tulot

               12.

               kehottaa virastoa parantamaan talousasioista vastaavien ja tieteellisten osastojen välistä koordinointia perintämääräysten laatimisessa esiintyvien aivan liian pitkien viivästymisten korjaamiseksi; toteaa itse asiassa tilintarkastustuomioistuimen havainneen, että kymmenestä testatusta perintämääräyksestä kaksi (arvoltaan 226 200 euroa ja 110 200 euroa) oli vastoin viraston sääntöjä laadittu hyvin myöhään (ensimmäinen 21 kuukauden ja toinen viiden kuukauden viiveellä);

               13.

               korostaa, että viraston talousarvio rahoitetaan sekä unionin talousarviosta että maksuilla, joita lääkeyritykset maksavat unionin markkinoille saattamista koskevan luvan saamiseksi ja ylläpitämiseksi; panee kuitenkin merkille, että unionin talousarvion osuus on ainoastaan 18,7 prosenttia viraston koko talousarviosta ja on laskenut vuosien myötä siten, että esimerkiksi vuonna 2005 kyseinen osuus oli 22,7 prosenttia; korostaa, että viraston käytettävissä olevat kokonaismäärärahat olivat 194 389 000 euroa;

      Valuuttakurssisopimukset

               14.

               edellyttää viraston noudattavan harkiten pitkään jatkunutta toimintaperiaatettaan tehdä valuuttatermiinisopimuksia, joiden avulla se suojaa osan hallinnollisesta talousarviostaan Englannin punnan epäsuotuisilta kurssivaihteluilta; edellyttää, että virasto hallinnoi tällaiset toimet siten, että vältetään valuuttatappiot, joita vuonna 2009 aiheutui 900 000 euroa; toteaa, että tilintarkastustuomioistuin on toistuvasti esittänyt saman huomautuksen; pyytää virastoa ilmoittamaan käteisvaroihin sovellettavista muutetuista toimintatavoistaan parlamentin asiasta vastaavalle valiokunnalle viipymättä; aikoo seurata uudistettuja käteisvaroihin sovellettavia toimintatapoja;

               15.

               panee merkille, että viraston käteisvaroihin sovellettavia toimintatapoja on muutettu, ne on otettu käyttöön ja viraston neuvoa-antava tarkastuskomitea on hyväksynyt ne virallisesti; kehottaa virastoa toimittamaan parlamentille 30. kesäkuuta 2011 mennessä selvityksen käteisvaroihin liittyvien muutettujen toimintatapojen toteutuksesta;

      Toiminta

               16.

               katsoo, että tärkeä väline viraston toiminnan arvioimisessa on niiden järjestelmien riittävyyden ja vaikuttavuuden arviointi, joilla virastossa tuetaan tieteellisten lausuntojen antamista ihmisille tarkoitetuista lääkkeistä; panee merkille, että sisäisen tarkastuksen osasto suoritti tähän liittyviä tarkastuksia ja havaitsi vakavia puutteita;

      Eturistiriitojen hallinta

               17.

               ei voi hyväksyä sitä, että virasto ei sovella tehokkaasti asiaan liittyviä sääntöjä, minkä vuoksi ihmisille tarkoitettuja lääkkeitä arvioivien asiantuntijoiden riippumattomuudesta ei ole takeita; huomauttaa, että virasto ei ollut vuonna 2009 pannut vieläkään täytäntöön useassa aiemmassa sisäisen tarkastuksen osaston vuotuisessa tarkastuskertomuksessa olleita kahtatoista ”erittäin tärkeää” ja yhtä ”ratkaisevan tärkeää” virastoa koskevaa suositusta, joista useimmat koskevat asiantuntijoiden riippumattomuutta, vaikka vanhin näistä suosituksista on vuodelta 2005;

               18.

               panee merkille, että viraston entinen toimitusjohtaja siirtyi konsulttiyritykseen, joka neuvoo muun muassa lääkeyhtiöitä uusien lääkkeiden kehitystyössä ja niiden markkinoille saattamiseen kuluvan ajan lyhentämisessä; korostaa, että siirto herättää epäilyksen viraston todellisesta riippumattomuudesta; panee merkille, että Euroopan unionin virkamiehiin sovellettavien henkilöstösääntöjen (6) 16 artikla jättää hallintoneuvostolle paljon harkintavaltaa hyväksyä tai kieltää tällaiset siirrot; panee merkille, että hyväksyttyään viraston entisen toimitusjohtajan uuden työpaikan hallintoneuvosto päätti lopulta asettaa rajoituksia toimitusjohtajan uudelle ja tulevalle ammatilliselle toiminnalle; kehottaa virastoa kuitenkin toimittamaan 30. kesäkuuta 2011 mennessä vastuuvapauden myöntävälle viranomaiselle selvityksen, jossa luetellaan kaikki vastaavat tapaukset viraston perustamisesta lähtien ja selitetään perusteellisesti kutakin tapausta koskevaa hallintoneuvoston päätöstä;

               19.

               ei ole valmis hyväksymään sitä, että virasto ei noudata käytännesääntöjään vahvistamalla hallintoneuvoston ja komiteoiden jäseniin, asiantuntijoihin ja viraston henkilöstöön sovellettavat riippumattomuutta ja luottamuksellisuutta koskevat periaatteet ja ohjeet; edellyttää, että ennen kuin virasto nimeää tuotteita koskevien hankkeiden vetäjät, se arvioi perusteellisesti, voivatko työntekijöiden ilmoittamat taloudelliset edut vaikuttaa heidän kykyynsä toimia puolueettomasti ja riippumattomasti; kehottaa virastoa myös dokumentoimaan valvontatoimensa ja arvioimaan niitä sekä kirjaamaan asiaan liittyvät nimityspäätökset ja ilmoittamaan niistä verkkosivustollaan;

               20.

               painottaa, että viraston maine saattaa vaarantua tapauksissa, joissa arvioinnit voidaan kyseenalaistaa mahdollisten eturistiriitojen perusteella;

               21.

               vaatii virastoa selvittämään vastuuvapauden myöntävälle viranomaiselle, millä tavoin se on perustamisestaan lähtien varmistanut asiantuntijoidensa riippumattomuuden;

               22.

               ihmettelee, miksi asiantuntijoiden riippumattomuuden arviointiin liittyviä puutteita ei mainita tilintarkastustuomioistuimen kertomuksissa viraston tilinpäätöksistä vuoden 2006 jälkeen;

               23.

               pyytää tietoa siitä, miten benfluoreksia sisältävien lääkkeiden ryhmää käsittelevien asiantuntijoiden ja henkilöstön riippumattomuutta seulottiin, jos seulottiin, ja miten heidän ilmoittamansa edut varmennettiin;

      Ihmisille tarkoitettuja lääkkeitä koskevan tieteellisen arvioinnin tukimenettelyt

               24.

               ei ole valmis hyväksymään virastolta sitä, että ihmisille tarkoitettuja lääkkeitä koskevat tuotetiedot ovat puutteellisia; kehottaa virastoa tässä yhteydessä varmistamaan, että avaintiedot ovat helposti saatavilla ja että kaikki asiaan liittyvä arkistointijärjestelmää koskeva ohjeistus on valmis;

               25.

               pyytää lisäksi virastoa saattamaan päätökseen asetuksessa (EY) N:o 726/2004 säädetyn eurooppalaisten asiantuntijoiden tietokannan ja pitämään se ajan tasalla sekä tiedottamaan tästä vastuuvapauden myöntävälle viranomaiselle; kehottaa virastoa myös sallimaan tehokkaat tietohaut SIAMED-tietokannasta ja tuotteiden yleiskatsaukset sisältävästä tietokannasta;

      Viraston ja kansallisten toimivaltaisten viranomaisten rooli

               26.

               kehottaa virastoa ilmoittamaan vastuuvapauden myöntävälle viranomaiselle jäsenvaltioiden kanssa kansallisten toimivaltaisten viranomaisten roolista ja tehtävien siirtämisestä niille tekemänsä sopimuksen ehdoista, kun kyse on komiteoiden, asiantuntijoiden ja arviointiprosessien riippumattomuuden kaltaisista asioista, sopimuksen voimaantulosta lähtien sekä siitä, missä määrin sopimus on pantu täytäntöön, mukaan lukien yksityiskohtaiset tiedot sopimukseen ajan kuluessa tehdyistä muutoksista; katsoo, että virasto on vastuussa asiantuntijoidensa eturistiriitojen havaitsemista ja käsittelemistä koskevien, jo aiemmin sovellettujen menettelyiden täytäntöönpanosta siihen asti, kunnes edellä mainittu jäsenvaltioiden kanssa tehty sopimus on pantu täysimääräisesti täytäntöön;

      Tieteellinen neuvonta

               27.

               panee tyytyväisenä merkille viraston pyrkimykset tarjota enemmän tieteellistä neuvontaa uusien lääkkeiden varhaisessa kehitysvaiheessa sekä toimet, jotka on otettu käyttöön kansanterveydelle ensiarvoisen tärkeiden lääkkeiden arvioinnin nopeuttamiseksi ja telematiikkaohjelmien kehittämisen ja toteutuksen nopeuttamiseksi;

      Henkilöstöhallinto

               28.

               kehottaa virastoa varmistamaan, että tilapäisille työntekijöille ei anneta arkaluonteisia tehtäviä; toteaa, että itse asiassa virasto ottaa palvelukseensa tilapäisiä työntekijöitä (32 henkilöä vuonna 2009) sillä ehdolla, että hakijat ovat läpäisseet sopimussuhteisilta toimihenkilöiltä vaaditun kokeen, ja että eräät tilapäiset työntekijät suorittavat arkaluonteisia tehtäviä tai voivat saada haltuunsa arkaluonteisia tietoja; korostaa, että tilapäisten työntekijöiden mahdollisuus saada haltuunsa arkaluonteisia tietoja tai tietämättömyys noudatettavista menettelyistä muodostaa mahdollisen turvallisuusriskin;

               29.

               kehottaa virastoa lujittamaan palvelukseenottomenettelyään ja varmistamaan, että sen asiakirjojen hallinnointi on asianmukaista; toteaa, että sisäisen tarkastuksen osasto havaitsikin puutteita tältä osin; tähdentää myös, että palvelukseenottomenettelyä koskevan asiakirja-aineiston puutteellisuus heikentää viraston mahdollisuuksia vastata väitteisiin, joissa sitä syytetään hakijoiden epätasa-arvoisesta kohtelemisesta ja/tai mielivaltaisuudesta työntekijöiden palvelukseenottoa koskevan päätöksenteon yhteydessä; katsoo myös, että mikäli kilpailua ei ole riittävästi, palvelukseen otetut henkilöt eivät ehkä edusta parasta mahdollista valintaa eikä henkilöstö- ja taloudellisia resursseja käytetä välttämättä tehokkaasti;

      Sisäinen tarkastus

               30.

               ei ole valmis hyväksymään sitä, että toimitusjohtajan 13. toukokuuta 2010 päivätty tarkastuslausuma ei sisällä yhtään varaumaa eikä siinä näin ollen sisäisen tarkastuksen osaston ja tilintarkastustuomioistuimen tarkastuslausumien mukaan kunnioiteta viraston hyväksymiin käytännesääntöihin sisältyvää sitoumusta;

               31.

               muistuttaa, että toimitusjohtajan velvollisuus on sisällyttää vastuuvapauden myöntävälle viranomaiselle annettavaan kertomukseensa yhteenveto sisäisen tarkastuksen osaston antamien kertomusten sisällöstä ja etenkin

                           i)

                           sisäisen tarkastuksen osaston toteuttamien sisäisten tarkastusten määrä ja tyyppi,

                           ii)

                           kaikki esitetyt suositukset (mukaan lukien ne, jotka virasto voi mahdollisesti torjua), ja

                           iii)

                           kaikki suositusten mukaisesti toteutetut toimet;

                     pohtii, onko nämä velvoitteet täytetty aiempina varainhoitovuosina, ja kehottaa virastoa lähettämään vastuuvapauden myöntävälle viranomaiselle 30. kesäkuuta 2011 mennessä sisäisen tarkastuksen osaston kertomukset vuodesta 2007 lähtien;

               32.

               panee merkille viraston lupauksen toimittaa vastuuvapauden myöntävälle viranomaiselle sisäisen tarkastuksen osaston laatima sisäistä tarkastusta koskeva vuosikertomus; katsoo, että tämän olisi oltava normaali avoimuuskäytäntö, ja odottaa, että kaikki muut virastot noudattavat tätä käytäntöä;

               33.

               toteaa, että sisäisen tarkastuksen osaston antamista 32 suosituksesta yksi on ”ratkaisevan tärkeä” ja koskee asiantuntijoihin liittyviä täytäntöönpanomenettelyjä ja 12 on ”erittäin tärkeitä” ja ne koskevat pääasiassa henkilöstöhallintoa, työntekijöiden eturistiriitojen hallintaa ja muita menettelyjä, joilla virastossa tuetaan tieteellisten lausuntojen antamista ihmisille tarkoitetuista lääkkeistä; kehottaa sen tähden virastoa ilmoittamaan vastuuvapauden myöntävälle viranomaiselle viipymättä kyseisten suositusten tarkan sisällön; vaatii virastoa panemaan sisäisen tarkastuksen osaston antamat suositukset pikaisesti täytäntöön ja antamaan vastuuvapauden myöntävälle viranomaiselle 30. kesäkuuta 2011 mennessä täydellisen selvityksen toteutetuista toimista, joilla nämä suositukset otetaan asianmukaisesti huomioon; kehottaa lisäksi tilintarkastustuomioistuinta seuraamaan tilannetta ja tiedottamaan vastuuvapauden myöntävälle viranomaiselle, kuinka tehokkaita kyseiset toimet ovat;

      Toimet, joita viraston on toteutettava 30. kesäkuuta 2011 mennessä

               34.

               vaatii viraston toimitusjohtajaa varmentamaan yhdessä sisäisen tarkastuksen osaston kanssa perusteellisesti niiden nykyisten menettelyiden tehokkaan soveltamisen, jotka liittyvät viraston työntekijöiden ja asiantuntijoiden eturistiriitojen havaitsemiseen ja hallitsemiseen, sekä toimittamaan varmentamisen tulokset vastuuvapauden myöntävälle viranomaiselle 30. kesäkuuta 2011 mennessä;

               35.

               edellyttää, että hallintoneuvosto hyväksyy nopeasti toimintasuunnitelman hankintamenettelyissä havaittujen puutteiden korjaamiseksi; pyytää erityisesti, että viraston toimitusjohtaja laatisi tämän toimintasuunnitelman yhteistyössä sisäisen tarkastuksen osaston ja asiasta vastaavan komission pääosaston kanssa ja sisällyttäisi siihen erityisiä toimia ja toteutusaikataulun; odottaa viraston ilmoittavan näistä erityisistä toimista vastuuvapauden myöntävälle viranomaiselle 30. kesäkuuta 2011 mennessä;

               36.

               pyytää näin ollen virastoa tiedottamaan vastuuvapauden myöntävälle viranomaiselle 30. kesäkuuta 2011 mennessä, mihin toimiin ongelmallisilla aloilla on ryhdytty ja mitä parannuksia on saatu aikaan;

               37.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (7).

      (1)  EUVL C 338, 14.12.2010, s. 28.

      (2)  EYVL L 248, 16.9.2002, s. 1.

      (3)  EUVL L 136, 30.4.2004, s. 1.

      (4)  EYVL L 357, 31.12.2002, s. 72.

      (5)  EUVL L 252, 25.9.2010, s. 164.

      (6)  EYVL L 56, 4.3.1968, s. 1.

      (7)  Hyväksytyt tekstit, P7_TA(2011)0163 (katso tämän virallisen lehden sivu 269).


Avis juridique important

|

31995D0562

95/562/EY, Euratom: Neuvoston ja komission päätös, tehty 4 päivänä joulukuuta 1995, Euroopan yhteisöjen ja niiden jäsenvaltioiden sekä Tekin tasavallan assosioinnista tehdyn Eurooppa-sopimuksen lisäpöytäkirjan tekemisestä

Virallinen lehti nro L 317 , 30/12/1995 s. 0044 - 0044

NEUVOSTON JA KOMISSION PÄÄTÖS,tehty 4 päivänä joulukuuta 1995,Euroopan yhteisöjen ja niiden jäsenvaltioiden sekä T Osekin tasavallan assosioinnista tehdyn Eurooppa-sopimuksen lisäpöytäkirjan tekemisestä (95/562/EY, Euratom) EUROOPAN YHTEISÖJEN NEUVOSTO JAEUROOPAN YHTEISÖJEN KOMISSIO, JOTKAottavat huomioon Euroopan yhteisön perustamissopimuksen ja erityisesti sen 238 artiklan, yhdessä sen 228 artiklan 2 kohdan toisen virkkeen ja 228 artiklan 3 kohdan toisen alakohdan kanssa,ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,ottavat huomioon komission ehdotuksen,ottavat huomioon Euroopan parlamentin puoltavan lausunnon (1),ottavat huomioon Euroopan atomienergiayhteisön perustamissopimuksen 101 artiklan mukaisen neuvoston hyväksymisen,sekä katsovat, ettäEurooppa-neuvosto ilmaisi 21 ja 22 päivänä kesäkuuta 1993 Kööpenhaminassa pidetyssä kokouksessaan toiveen siitä, että assosioituneet Keski-Euroopan maat voisivat liittyä uusiin yhteisön ohjelmiin, ensin niihin ohjelmiin, joihin EFTA-valtiot voivat osallistua, jakomissio on neuvotellut Euroopan yhteisön ja Euroopan atomienergiayhteisön puolesta T Osekin tasavallan kanssa tehdyn Eurooppa-sopimuksen lisäpöytäkirjan,OVAT PÄÄTTÄNEET SEURAAVAA:1 artikla Hyväksytään Euroopan yhteisön ja Euroopan atomienergiayhteisön puolesta 24 päivänä elokuuta 1995 allekirjoitettu Euroopan yhteisöjen ja niiden jäsenvaltioiden sekä T Osekin tasavallan assosioinnista tehdyn Eurooppa-sopimuksen lisäpöytäkirja.Lisäpöytäkirjan teksti on tämän päätöksen liitteenä.2 artikla Neuvosto määrittää komission ehdotuksesta yhteisön kannan assosiointineuvostossa, Euroopan yhteisön ja Euroopan atomienergiayhteisön perustamissopimusten asiaa koskevien määräysten mukaisesti.3 artikla Neuvoston puheenjohtaja tekee lisäpöytäkirjan 4 artiklassa tarkoitetun ilmoituksen Euroopan yhteisön puolesta (2). Komission puheenjohtaja tekee saman ilmoituksen Euroopan atomienergiayhteisön puolesta.Tehty Brysselissä 4 päivänä joulukuuta 1995.Neuvoston puolestaJ. SOLANAPuheenjohtajaKomission puolestaJ. SANTERPuheenjohtaja(1) EYVL N:o C 323, 4. 12. 1995(2) Neuvoston pääsihteeristö huolehtii lisäpöytäkirjan voimaantulopäivän julkaisemisesta Euroopan yhteisöjen virallisessa lehdessä.


title: Neuvoston päätös 2011/411/YUTP, annettu 12 päivänä heinäkuuta 2011 , Euroopan puolustusviraston perussäännöstä, kotipaikasta ja sen toimintaa koskevista säännöistä sekä yhteisen toiminnan 2004/551/YUTP kumoamisesta

text:
               13.7.2011

               FI

               Euroopan unionin virallinen lehti

               L 183/16

         NEUVOSTON PÄÄTÖS 2011/411/YUTP,
   annettu 12 päivänä heinäkuuta 2011,
   Euroopan puolustusviraston perussäännöstä, kotipaikasta ja sen toimintaa koskevista säännöistä sekä yhteisen toiminnan 2004/551/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 ja 45 artiklan,
   sekä katsoo seuraavaa:

               (1)

               Euroopan puolustusvirasto, jäljempänä ’virasto’, perustettiin neuvoston yhteisellä toiminnalla 2004/551/YUTP (1), jäljempänä ’yhteinen toiminta 2004/551/YUTP’, tukemaan neuvostoa ja jäsenvaltioita niiden pyrkimyksissä parantaa unionin puolustusvoimavaroja kriisinhallinnan alalla sekä tukemaan Euroopan turvallisuus- ja puolustuspolitiikkaa.

               (2)

               Eurooppa-neuvoston 12 päivänä joulukuuta 2003 hyväksymässä Euroopan turvallisuusstrategiassa todetaan, että puolustusviraston perustaminen on tärkeä vaihe pyrittäessä kehittämään Euroopan sotilaallisista voimavaroista joustavammat ja tehokkaammat.

               (3)

               Euroopan unionin turvallisuusstrategian täytäntöönpanosta 11 päivänä joulukuuta 2008 annetussa selvityksessä todetaan viraston johtava asema kehitettäessä keskeisiä puolustusvoimavaroja yhteistä turvallisuus- ja puolustuspolitiikkaa (YTPP) varten.

               (4)

               Yhteinen toiminta 2004/551/YUTP olisi kumottava ja korvattava, jotta voidaan ottaa huomioon Euroopan unionista tehtyyn sopimukseen, jäljempänä ’SEU-sopimus’, Lissabonin sopimuksella tehdyt muutokset.

               (5)

               SEU-sopimuksen 45 artiklassa määrätään, että neuvosto tekee päätöksen viraston perussäännöstä, kotipaikasta ja sen toimintaa koskevista säännöistä ja että päätöksessä olisi otettava huomioon se, missä laajuudessa jäsenvaltiot tosiasiassa osallistuvat viraston toimintaan.

               (6)

               Viraston olisi edistettävä yhteisen ulko- ja turvallisuuspolitiikan (YUTP) ja erityisesti yhteisen turvallisuus- ja puolustuspolitiikan (YTPP) toteuttamista.

               (7)

               Viraston rakenteen olisi oltava sellainen, että virasto voi vastata unionin ja sen jäsenvaltioiden operatiivisiin tarpeisiin YTPP:n alalla ja, kun se on tarpeen viraston tehtävien täyttämiseksi, toimia yhteistyössä kolmansien maiden, järjestöjen ja yhteisöjen kanssa.

               (8)

               Viraston olisi luotava läheiset yhteistyösuhteet olemassa oleviin järjestelyihin, ryhmittymiin ja järjestöihin, joita ovat esimerkiksi ne, jotka on perustettu LoI-puitesopimuksen (Letter of Intent Framework Agreement), puolustusmateriaalialan yhteistyöorganisaation (Organisation Conjointe de Coopération en matière d’Armement, OCCAR), jäljempänä ’OCCAR’, ja Euroopan avaruusjärjestön (European Space Agency, ESA), jäljempänä ’ESA’, puitteissa.

               (9)

               Unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, olisi oltava SEU-sopimuksen 18 artiklan 2 kohdan mukaisesti johtavassa asemassa viraston organisaatiossa sekä toimittava keskeisenä yhteyshenkilönä viraston ja neuvoston välillä.

               (10)

               Neuvoston olisi osana harjoittamaansa poliittista valvontaa ja päätöksentekoa annettava virastolle suuntaviivoja.

               (11)

               Neuvoston on hyväksyttävä 4 artiklan 4 kohdassa tarkoitettu viraston rahoituskehys sekä viraston ja kolmansien maiden, järjestöjen ja yhteisöjen välisten hallinnollisten järjestelyjen tekeminen niiden luonne huomioiden yksimielisesti.

               (12)

               Kun neuvosto hyväksyy viraston toimintaa koskevia suuntaviivoja ja päätöksiä, sen olisi kokoonnuttava puolustusministerien tasolla.

               (13)

               Viraston toimintaa koskevat neuvoston hyväksymät suuntaviivat tai päätökset olisi valmisteltava Euroopan unionin toiminnasta tehdyn sopimuksen, jäljempänä ’SEUT-sopimus’, 240 artiklan mukaisesti.

               (14)

               Neuvoston valmisteluelinten ja neuvoa-antavien elinten toimivalta, etenkin pysyvien edustajien komitean SEUT-sopimuksen 240 artiklan mukainen toimivalta, SEU-sopimuksen 38 artiklan mukainen poliittisten ja turvallisuusasioiden komitean (PTK) toimivalta ja EU:n sotilaskomitean (EUSK) toimivalta olisi säilytettävä ennallaan.

               (15)

               Kansallisten puolustusmateriaalialan johtajien, voimavaroista vastaavien johtajien, tutkimuksesta ja teknologiasta vastaavien johtajien sekä puolustuspolitiikan alan johtajien olisi saatava raportteja ja osallistuttava toimivaltaansa kuuluvissa asioissa virastoa koskevien neuvoston päätösten valmisteluun.

               (16)

               Virastolla olisi oltava tehtäviensä suorittamiseksi ja tavoitteidensa saavuttamiseksi tarpeellinen oikeushenkilöys, ja sen olisi samalla ylläpidettävä tiivistä yhteyttä neuvostoon sekä otettava täysimääräisesti huomioon Euroopan unionin ja sen toimielinten vastuualat.

               (17)

               Olisi säädettävä, että viraston hallinnoimiin talousarvioihin voidaan tapauskohtaisesti osoittaa muita kuin hallintomenoja varten määrärahoja Euroopan unionin yleisestä talousarviosta noudattaen täysin siihen sovellettavia sääntöjä, menettelyjä ja päätöksentekotapoja, SEU-sopimuksen 41 artiklan 2 kohta mukaan lukien.

               (18)

               Vaikka kaikki jäsenvaltiot voivat osallistua viraston toimintaan, sen olisi myös tarjottava erityisille jäsenvaltioiden ryhmille mahdollisuus perustaa tilapäisiä hankkeita tai ohjelmia.

               (19)

               Edellyttäen, että neuvosto hyväksyy SEU-sopimuksen 42 artiklan 6 kohdan ja 46 artiklan sekä SEU-sopimukseen ja SEUT-sopimukseen liitetyn, Euroopan unionista tehdyn sopimuksen 42 artiklaan perustuvasta pysyvästä rakenteellisesta yhteistyöstä tehdyn pöytäkirjan (N:o 10) mukaisesti päätöksen pysyvän rakenteellisen yhteistyön vahvistamisesta, viraston olisi tuettava pysyvän rakenteellisen yhteistyön täytäntöönpanoa.

               (20)

               Viraston päätöksentekomenettelyjen olisi oltava sellaiset, että se voi täyttää tehtävänsä tehokkaasti ja ottaa samalla huomioon osallistuvien jäsenvaltioiden kansalliset turvallisuus- ja puolustuspolitiikat.

               (21)

               Viraston olisi suoritettava tehtävänsä noudattaen täysin SEU-sopimuksen 40 artiklaa.

               (22)

               Viraston olisi noudatettava täysimääräisesti neuvoston turvallisuusstandardeja ja -sääntöjä.

               (23)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyssä pöytäkirjassa (N:o 22) olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tämän päätös ei näin ollen sido Tanskaa,

         ON HYVÄKSYNYT TÄMÄN PÄÄTÖKSEN:
   I   LUKU

      VIRASTON PERUSTAMINEN, SEN TOIMINTA JA TEHTÄVÄT

   1 artikla
   Perustaminen
   1.   Puolustusvoimavarojen kehittämisestä, tutkimuksesta ja hankinnasta sekä puolustusmateriaaleista vastaava virasto, jäljempänä ’Euroopan puolustusvirasto’ tai ’virasto’, perustettiin alun perin yhteisellä toiminnalla 2004/551/YUTP, ja sen toiminta jatkuu jäljempänä olevien säännösten mukaisesti.
   2.   Virasto toimii Euroopan unionin yhteisen toimielinjärjestelmän puitteissa neuvoston alaisuudessa tukien yhteistä ulko- ja turvallisuuspolitiikkaa (YUTP) sekä yhteistä turvallisuus- ja puolustuspolitiikkaa (YTPP), tämän kuitenkaan vaikuttamatta EU:n toimielinten ja neuvoston elinten tehtäviin. Viraston tehtävä ei vaikuta unionin toimivaltaan muilla aloilla, täysin SEU-sopimuksen 40 artiklaa noudattaen.
   3.   Viraston toimintaan voivat osallistua kaikki siihen halukkaat jäsenvaltiot. Viraston toimintaan tämän päätöksen hyväksymisajankohtana jo osallistuvat jäsenvaltiot ovat edelleen osallistuvia jäsenvaltioita.
   4.   Jäsenvaltion, joka haluaa osallistua viraston toimintaan tämän päätöksen voimaantulon jälkeen tai haluaa vetäytyä viraston toiminnasta, on ilmoitettava aikomuksensa neuvostolle ja annettava siitä tieto korkealle edustajalle. Jäljempänä 8 artiklassa tarkoitettu johtokunta päättää tällaisen osallistumisen tai vetäytymisen edellyttämistä teknisistä ja rahoitusjärjestelyistä.
   5.   Viraston kotipaikka on Brysselissä.
   2 artikla
   Tehtävä
   1.   Viraston tehtävänä on tukea neuvostoa ja jäsenvaltioita niiden pyrkiessä parantamaan EU:n puolustusvoimavaroja kriisinhallinnan alalla sekä tukea yhteistä turvallisuus- ja puolustuspolitiikkaa, sellaisena kuin se on nyt ja tulevaisuudessa.
   2.   Virasto määrittää operatiiviset tarpeet, edistää niiden täyttämiseen tähtääviä toimia, myötävaikuttaa puolustusalan teollisen ja teknologisen perustan vahvistamiseksi tarpeellisten toimenpiteiden määrittämiseen ja tarvittaessa toteuttamiseen, osallistuu voimavaroja ja puolustusmateriaalia koskevan eurooppalaisen politiikan määrittelyyn sekä avustaa neuvostoa sotilaallisten voimavarojen parantumisen arvioinnissa.
   3.   Viraston tehtävä ei rajoita jäsenvaltioiden toimivaltaa puolustuskysymyksissä.
   3 artikla
   Määritelmät
   Tässä päätöksessä sovelletaan seuraavia määritelmiä:

               a)

               ’osallistuvilla jäsenvaltioilla’ tarkoitetaan Euroopan unionin jäsenvaltioita, jotka osallistuvat viraston toimintaan;

               b)

               ’mukana olevilla jäsenvaltioilla’ tarkoitetaan osallistuvia Euroopan unionin jäsenvaltioita, jotka ovat mukana jossain tietyssä viraston hankkeessa tai ohjelmassa.

         4 artikla
   Poliittinen valvonta ja neuvostolle raportointia koskevat järjestelyt
   1.   Virasto toimii neuvoston määräysvallan ja poliittisen valvonnan alaisuudessa sekä toimittaa neuvostolle säännöllisesti raportteja ja saa siltä säännöllisesti suuntaviivoja.
   2.   Virasto antaa neuvostolle säännöllisesti raportteja toiminnastaan ja erityisesti se

               a)

               toimittaa neuvostolle kunkin vuoden marraskuussa kertomuksen viraston toiminnasta kyseisenä vuonna ja antaa viraston seuraavan vuoden työohjelmaa ja talousarvioita koskevia tietoja;

               b)

               toimittaa neuvostolle vähintään kerran vuodessa tietoja 5 artiklan f alakohdan ii alakohdassa tarkoitetusta viraston osallistumisesta toiminnan arviointiin, joka toteutetaan pysyvän rakenteellisen yhteistyön puitteissa, edellyttäen, että neuvosto hyväksyy päätöksen pysyvän rakenteellisen yhteistyön vahvistamisesta.

         Virasto toimittaa neuvostolle hyvissä ajoin tiedot tärkeistä kysymyksistä, jotka aiotaan antaa johtokunnan päätettäväksi.
   3.   Neuvosto antaa yksimielisesti ja tarvittaessa poliittisten ja turvallisuusasioiden komitean, jäljempänä ’PTK’, tai muiden toimivaltaisten neuvoston elinten lausunnot saatuaan vuosittain viraston toimintaa ja erityisesti sen työohjelmaa koskevat suuntaviivat. Viraston työohjelma laaditaan näiden suuntaviivojen mukaisesti.
   4.   Neuvosto hyväksyy vuosittain yksimielisesti viraston rahoituskehyksen seuraavalle kolmivuotiskaudelle. Rahoituskehyksessä esitetään viraston kolmivuotiselle työsuunnitelmalle sovitut painopisteet sekä määrätään oikeudellisesti sitova enimmäismäärä ensimmäistä vuotta varten ja suunnitellut luvut sen toista ja kolmatta vuotta varten. Virasto antaa kunkin vuoden maaliskuun 31 päivään mennessä ehdotuksen rahoituskehykseksi ja siihen liittyväksi työsuunnitelmaksi johtokunnalle harkittavaksi.
   5.   Virasto voi tehtävänsä toteuttamiseksi antaa tarvittaessa neuvostolle ja komissiolle suosituksia.
   5 artikla
   Toiminta ja tehtävät
   1.   Toiminnassaan ja tehtäviään suorittaessaan virasto ottaa huomioon unionin toimivallan muilla aloilla ja EU:n toimielinten toimivallan.
   2.   Viraston toiminta ja tehtävien suorittaminen ei rajoita jäsenvaltioiden toimivaltaa puolustuskysymyksissä.
   3.   Viraston tehtävänä on neuvoston alaisuudessa toimien

               a)

               osallistua jäsenvaltioiden sotilaallisia voimavaroja koskevien tavoitteiden määrittämiseen ja sen arvioimiseen, miten jäsenvaltiot täyttävät voimavaroja koskevat sitoumuksensa, erityisesti

                           i)

                           kartoittamalla EU:n tulevia puolustusalan voimavaravaatimuksia yhteistyössä toimivaltaisten neuvoston elinten kanssa, EU:n sotilaskomitea mukaan lukien, sekä muun muassa voimavarojen kehittämisjärjestelyä (Capability Development Mechanism, CDM) ja sen mahdollisia seuraajia käyttäen,

                           ii)

                           sovittamalla yhteen voimavarojen kehittämissuunnitelman (Capability Development Plan, CDP) ja sen mahdollisten seuraajien täytäntöönpanoa,

                           iii)

                           arvioimalla jäsenvaltioiden sopimin perustein jäsenvaltioiden antamia voimavarasitoumuksia muun muassa voimavarojen kehittämissuunnitelmaa koskevan prosessin ja voimavarojen kehittämisjärjestelyn ja niiden mahdollisten seuraajien puitteissa;

               b)

               edistää operatiivisten tarpeiden yhdenmukaistamista sekä tehokkaiden ja yhteensopivien hankintamenetelmien omaksumista erityisesti

                           i)

                           edistämällä ja sovittamalla yhteen sotilaallisten vaatimusten yhdenmukaistamista,

                           ii)

                           edistämällä taloudellisia ja tehokkaita hankintoja määrittämällä ja jakamalla parhaita käytäntöjä,

                           iii)

                           toimittamalla arviointeja voimavarojen kehittämisen ja hankinnan rahoituksen painopisteistä;

               c)

               ehdottaa monenvälisiä hankkeita sotilaallisia voimavaroja koskevien tavoitteiden täyttämiseksi ja huolehtia jäsenvaltioiden toteuttamien ohjelmien yhteensovittamisesta sekä erityisten yhteistyöohjelmien hallinnoinnista erityisesti

                           i)

                           edistämällä ja ehdottamalla uusia monenvälisiä yhteistyöhankkeita,

                           ii)

                           määrittämällä ja ehdottamalla operatiivisia yhteistyötoimia,

                           iii)

                           edistämällä jäsenvaltioiden toteuttamien nykyisten ohjelmien yhteensovittamista,

                           iv)

                           ottamalla jäsenvaltioiden pyynnöstä vastuu tiettyjen ohjelmien hallinnoinnista,

                           v)

                           laatimalla jäsenvaltioiden pyynnöstä ohjelmia, joiden hallinnoinnista vastaa tarvittaessa OCCAR tai jokin muu järjestely;

               d)

               tukea puolustusteknologian tutkimusta sekä sovittaa yhteen ja suunnitella yhteisiä tutkimustoimia ja tutkimuksia, joilla pyritään löytämään teknisiä ratkaisuja tuleviin operatiivisiin tarpeisiin, erityisesti

                           i)

                           edistämällä, tarvittaessa yhteistyössä unionin tutkimustoiminnan kanssa, tutkimusta, jonka tarkoituksena on täyttää tulevat turvallisuus- ja puolustusalan voimavaravaatimukset ja siten vahvistaa Euroopan teollisia ja teknologisia valmiuksia tällä alalla,

                           ii)

                           edistämällä nykyistä tehokkaammin kohdennettua yhteistä puolustusalan tutkimusta ja teknologian kehittämistä,

                           iii)

                           edistämällä tutkimuksin ja hankkein puolustusalan tutkimusta ja teknologian kehittämistä,

                           iv)

                           hallinnoimalla puolustusalan tutkimusta ja teknologiaa koskevia sopimuksia,

                           v)

                           toimimalla yhdessä komission kanssa siten, että puolustusalan ja siviilialan turvallisuustutkimuksen ohjelmat täydentävät ja vahvistavat toisiaan parhaalla mahdollisella tavalla;

               e)

               osallistua sellaisten tarpeellisten toimenpiteiden määrittämiseen ja tarvittaessa toteuttamiseen, joilla vahvistetaan puolustusalan teollista ja teknologista perustaa sekä tehostetaan sotilasmenojen käyttöä, erityisesti

                           i)

                           edistämällä kansainvälisesti kilpailukykyisten Euroopan puolustusmateriaalimarkkinoiden luomista, tämän kuitenkaan vaikuttamatta sisämarkkinasääntöihin tai komission toimivaltaan tällä alalla,

                           ii)

                           kehittämällä asiaankuuluvia toimintapolitiikkoja ja strategioita yhteistyössä komission ja tarvittaessa alan teollisuuden kanssa,

                           iii)

                           toteuttamalla yhteistyössä komission kanssa asiaankuuluvien menettelyjen EU:n laajuista kehittämistä ja yhdenmukaistamista viraston tehtävien puitteissa;

               f)

               edellyttäen, että neuvosto hyväksyy päätöksen pysyvän rakenteellisen yhteistyön vahvistamisesta, tukea tätä yhteistyötä erityisesti

                           i)

                           edistämällä merkittäviä yhteisiä tai eurooppalaisia voimavarojen kehittämisaloitteita,

                           ii)

                           ottamalla osaa osallistuvien jäsenvaltioiden voimavaratarjousten säännölliseen arviointiin, erityisesti siltä osin kuin on kyse sellaisista tarjouksista, joiden tekemisessä on noudatettu arviointiperusteita, jotka on hyväksytty muun muassa Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, pysyvää rakenteellista yhteistyötä koskevan pöytäkirjan (N:o 10) 2 artiklan perusteella, ja antamalla niitä koskevan kertomuksen vähintään kerran vuodessa.

         6 artikla
   Oikeushenkilöys
   Virasto on oikeushenkilö, jotta se voi suorittaa tehtävänsä ja saavuttaa tavoitteensa. Jäsenvaltioiden on varmistettava, että virastolla on niiden lainsäädäntöjen mukainen laajin mahdollinen oikeushenkilön oikeuskelpoisuus. Virasto voi erityisesti hankkia ja luovuttaa irtainta ja kiinteää omaisuutta sekä esiintyä asianosaisena oikeudenkäynneissä. Virasto voi tehdä sopimuksia yksityisten tai julkisten yhteisöjen tai järjestöjen kanssa.
   II   LUKU

      VIRASTON ELIMET JA HENKILÖSTÖ

   7 artikla
   Viraston johtaja
   1.   Unionin ulkoasioiden ja turvallisuuspolitiikan korkea edustaja toimii viraston johtajana.
   2.   Viraston johtaja vastaa yleisesti viraston organisaatiosta ja toiminnasta sekä varmistaa, että toimitusjohtaja noudattaa neuvoston antamia suuntaviivoja ja panee täytäntöön johtokunnan tekemät päätökset. Toimitusjohtaja raportoi viraston johtajalle.
   3.   Viraston johtaja esittelee viraston kertomukset neuvostolle 4 artiklan 2 kohdan mukaisesti.
   4.   Viraston johtaja vastaa hallinnollisten järjestelyjen neuvottelemisesta kolmansien maiden ja muiden järjestöjen, ryhmittymien tai yhteisöjen kanssa johtokunnan antamien ohjeiden mukaisesti. Viraston johtaja vastaa johtokunnan hyväksymien järjestelyjen puitteissa asianmukaisista yhteistyösuhteista kolmansien maiden ja muiden järjestöjen, ryhmittymien tai yhteisöjen kanssa.
   8 artikla
   Johtokunta
   1.   Johtokunta muodostuu yhdestä sellaisesta edustajasta kutakin osallistuvaa jäsenvaltiota kohden, jolla on toimivalta tehdä sitoumuksia hallituksensa puolesta, sekä komission edustajasta. Johtokunta on viraston päättävä elin. Johtokunta toimii neuvoston antamien suuntaviivojen mukaisesti.
   2.   Johtokunta kokoontuu osallistuvien jäsenvaltioiden puolustusministerien tai heidän edustajiensa tasolla. Johtokunta pitää pääsääntöisesti vähintään kaksi kokousta vuodessa puolustusministerien tasolla.
   3.   Viraston johtaja toimii johtokunnan kokousten koollekutsujana ja puheenjohtajana. Jos osallistuva jäsenvaltio sitä pyytää, viraston johtaja kutsuu kokouksen koolle kuukauden kuluessa.
   4.   Viraston johtaja voi uskoa johtokunnan puheenjohtajan tehtävän toiselle puolustusministerien edustajien tason kokouksissa.
   5.   Johtokunta voi kokoontua erityiskokoonpanoissa (esimerkiksi kansalliset puolustusmateriaalialan johtajat, voimavaroista vastaavat johtajat, tutkimuksesta ja teknologiasta vastaavat johtajat sekä puolustuspolitiikan alan johtajat).
   6.   Johtokunnan kokouksiin osallistuvat seuraavat:

               a)

               jäljempänä 10 artiklassa tarkoitettu viraston toimitusjohtaja tai hänen edustajansa;

               b)

               EU:n sotilaskomitean puheenjohtaja tai hänen edustajansa;

               c)

               Euroopan ulkosuhdehallinnon (EUH) edustajia.

         7.   Johtokunta voi päättää kutsua yhteistä etua koskevissa asioissa osallistujiksi myös:

               a)

               Naton pääsihteerin tai hänen nimeämänsä edustajan;

               b)

               viraston toiminnan kannalta merkittävien muiden järjestelyjen, ryhmittymien tai järjestöjen (esimerkiksi LoI-puitesopimuksen, OCCARn ja ESAn nojalla perustettujen) johtajat tai puheenjohtajat;

               c)

               tarvittaessa muiden kolmansien osapuolien edustajia.

         9 artikla
   Johtokunnan tehtävät ja valtuudet
   1.   Edellä 4 artiklan 1 kohdassa tarkoitettujen neuvoston suuntaviivojen puitteissa johtokunta:

               a)

               hyväksyy neuvostolle toimitettavat kertomukset;

               b)

               hyväksyy viimeistään kunkin vuoden joulukuun 31 päivänä viraston johtajan tekemän ehdotuksen perusteella viraston vuosittaisen työohjelman seuraavalle vuodelle;

               c)

               hyväksyy viimeistään kunkin vuoden joulukuun 31 päivänä viraston yleisen talousarvion niissä rajoissa, jotka neuvosto on viraston rahoituskehyksessä päättänyt;

               d)

               hyväksyy tilapäisten hankkeiden ja ohjelmien perustamisen osana viraston toimintaa 19 artiklan mukaisesti;

               e)

               nimittää toimitusjohtajan ja enintään kaksi varatoimitusjohtajaa;

               f)

               päättää, että virasto voi yhden tai useamman jäsenvaltion pyynnöstä ottaa tehtäväkseen sen toimialaan kuuluvien tiettyjen toimien hallinnoinnin ja varainhoidon 17 artiklan mukaisesti;

               g)

               hyväksyy neuvostolle tai komissiolle annettavat suositukset;

               h)

               hyväksyy viraston työjärjestyksen;

               i)

               voi muuttaa varainhoitoa koskevia säännöksiä viraston yleisen talousarvion toteuttamista varten;

               j)

               voi muuttaa sopimussuhteiseen henkilöstöön ja palvelukseen määräaikaisesti otettaviin kansallisiin asiantuntijoihin sovellettavia sääntöjä ja säännöksiä;

               k)

               päättää 1 artiklan 4 kohdassa tarkoitetuista teknisistä ja rahoitusjärjestelyistä, jotka koskevat jäsenvaltioiden osallistumista viraston toimintaan tai siitä vetäytymistä;

               l)

               antaa neuvotteluohjeet viraston johtajalle hallinnollisten järjestelyjen neuvottelemista varten;

               m)

               hyväksyy 22 artiklan 1 kohdassa tarkoitetut tilapäiset järjestelyt;

               n)

               hyväksyy 24 artiklan 1 kohdassa tarkoitetut viraston ja kolmansien osapuolten väliset hallinnolliset järjestelyt;

               o)

               hyväksyy vuotuiset tilinpäätökset ja taseen;

               p)

               tekee kaikki muut viraston tehtävien täyttämiseen liittyvät asiaankuuluvat päätökset.

         2.   Jollei tässä päätöksessä ole toisin säädetty, johtokunta tekee päätökset määräenemmistöllä. Osallistuvien jäsenvaltioiden äänet painotetaan SEU-sopimuksen 16 artiklan 4 ja 5 kohdan mukaisesti. Ainoastaan osallistuvien jäsenvaltioiden edustajat osallistuvat äänestykseen.
   3.   Jos osallistuvan jäsenvaltion edustaja ilmoittaa johtokunnassa, että se aikoo esittämistään tärkeistä kansalliseen politiikkaan liittyvistä syistä vastustaa määräenemmistöllä tehtävän päätöksen hyväksymistä, asiasta ei äänestetä. Tämä edustaja voi saattaa viraston johtajan välityksellä asian neuvoston käsiteltäväksi, jotta se antaisi tarvittaessa johtokunnalle suuntaviivoja. Vaihtoehtoisesti johtokunta voi määräenemmistöllä päättää asian saattamisesta neuvoston päätettäväksi. Neuvosto tekee ratkaisunsa yksimielisesti.
   4.   Johtokunta voi toimitusjohtajan tai osallistuvan jäsenvaltion ehdotuksesta päättää perustaa:

               a)

               komiteoita valmistelemaan johtokunnan hallinnollisia ja talousarviota koskevia päätöksiä; nämä komiteat koostuvat osallistuvien jäsenvaltioiden edustajista ja komission edustajasta;

               b)

               komiteoita, jotka erikoistuvat viraston toimialaan kuuluviin erityiskysymyksiin; nämä komiteat koostuvat osallistuvien jäsenvaltioiden edustajista ja, jollei johtokunta päätä toisin, komission edustajasta.

         Tällaisten komiteoiden perustamista koskevassa päätöksessä on määriteltävä niiden toimeksianto ja toimikausi.
   10 artikla
   Toimitusjohtaja
   1.   Johtokunta nimittää toimitusjohtajan ja varatoimitusjohtajan/varatoimitusjohtajat viraston johtajan ehdotuksesta kolmen vuoden toimikaudeksi. Johtokunta voi jatkaa toimikautta kahdella vuodella. Toimitusjohtaja ja nimitetyt enintään kaksi varatoimitusjohtajaa toimivat viraston johtajan alaisuudessa ja noudattavat johtokunnan päätöksiä.
   2.   Toimitusjohtaja toteuttaa varatoimitusjohtajan/varatoimitusjohtajien avustamana kaikki tarvittavat toimenpiteet viraston toiminnan tehokkuuden ja vaikuttavuuden varmistamiseksi. Hän vastaa toimintayksikköjen valvonnasta ja yhteensovittamisesta sekä huolehtii niiden työskentelyn yleisestä johdonmukaisuudesta. Toimitusjohtaja toimii viraston henkilöstöpäällikkönä.
   3.   Toimitusjohtajan vastuualueeseen kuuluu:

               a)

               varmistaa viraston vuosittaisen työohjelman täytäntöönpano;

               b)

               valmistella johtokunnan työskentely, erityisesti ehdotus viraston vuosittaiseksi työohjelmaksi;

               c)

               laatia johtokunnalle annettava vuotuinen esitys yleiseksi talousarvioksi;

               d)

               laatia johtokunnalle esitettävä kolmivuotinen työsuunnitelma;

               e)

               laatia neuvostolle esitettävä kolmivuotinen rahoituskehys;

               f)

               varmistaa tiivis yhteistyö neuvoston valmisteluelinten, erityisesti PTK:n ja EU:n sotilaskomitean kanssa, ja toimittaa tietoja niille;

               g)

               laatia 4 artiklan 2 kohdassa tarkoitetut kertomukset;

               h)

               laatia selvitys tuloista ja menoista sekä toteuttaa viraston yleinen talousarvio ja virastolle tehtäväksi annettujen tilapäisten hankkeiden ja ohjelmien talousarviot;

               i)

               viraston päivittäisen toiminnan hallinnointi;

               j)

               kaikki turvallisuusnäkökohdat;

               k)

               kaikki henkilöstöasiat.

         4.   Toimitusjohtajalla on valtuudet tehdä viraston työohjelman ja yleisen talousarvion mukaisesti sopimuksia ja ottaa palvelukseen henkilöstöä. Toimitusjohtaja määrää ja vastaa viraston hallinnoimien talousarvioiden täytäntöönpanosta.
   5.   Toimitusjohtaja on tilivelvollinen johtokunnalle.
   6.   Toimitusjohtaja on viraston laillinen edustaja.
   11 artikla
   Henkilöstö
   1.   Viraston henkilöstö, toimitusjohtaja mukaan luettuna, muodostuu sopimussuhteisesta henkilöstöstä ja henkilöstösääntöjen alaisesta henkilöstöstä, jotka valitaan tehtävään kaikista osallistuvista jäsenvaltioista tulevista hakijoista maantieteellisesti mahdollisimman laajapohjaisesti ja EU:n toimielimistä. Toimitusjohtaja valitsee viraston henkilöstön hakijoiden asiaankuuluvan pätevyyden ja asiantuntemuksen perusteella noudattaen oikeudenmukaisia ja avoimia kilpailumenettelyjä. Toimitusjohtaja julkaisee etukäteen tarkat tiedot kaikista avoinna olevista paikoista ja valintamenettelyn kannalta olennaiset perusteet. Kaikissa tapauksissa palvelukseen ottamisen tavoitteena on taata, että virastolla on palveluksessaan mahdollisimman ammattitaitoinen ja tehokas henkilöstö.
   2.   Viraston johtaja nimittää toimitusjohtajan ehdotuksesta ja johtokuntaa kuultuaan viraston johtavassa asemassa olevan henkilöstön sekä jatkaa heidän sopimuksiaan.
   3.   Viraston henkilöstö muodostuu:

               a)

               viraston suoraan määräaikaisella työsopimuksella palkkaamasta henkilöstöstä, joka valitaan osallistuvien jäsenvaltioiden kansalaisista. Neuvosto on hyväksynyt yksimielisesti tähän henkilöstöön sovellettavat henkilöstösäännöt (2). Johtokunta tarkistaa ja muuttaa tarvittaessa näitä henkilöstösääntöjä, jos sillä on tähän valtuudet;

               b)

               osallistuvien jäsenvaltioiden joko viraston organisaatiorakenteeseen kuuluviin toimiin tai erityisiin tehtäviin tai hankkeisiin lähettämistä kansallisista asiantuntijoista. Neuvosto on hyväksynyt yksimielisesti tähän henkilöstöön sovellettavat säännöt (3). Johtokunta tarkistaa ja muuttaa tarvittaessa näitä sääntöjä, jos sillä on tähän valtuudet;

               c)

               unionin virkamiehistä, jotka lähetetään viraston palvelukseen määräajaksi ja/tai erityisiin tehtäviin tai hankkeisiin tarpeen mukaan.

         4.   Euroopan unionin tuomioistuimella on toimivalta ratkaista viraston ja sellaisen henkilön väliset riidat, johon voidaan soveltaa viraston henkilöstöön sovellettavia sääntöjä.
   III   LUKU

      TALOUSARVIO JA VARAINHOITOA KOSKEVAT SÄÄNNÖT

   12 artikla
   Talousarviota koskevat periaatteet
   1.   Euromääräisenä laadittavat talousarviot ovat säädökset, joilla ennakoidaan ja hyväksytään kullekin varainhoitovuodelle kaikki viraston hallinnoimat tulot ja menot.
   2.   Talousarvioon otetut määrärahat hyväksytään varainhoitovuodeksi, joka alkaa tammikuun 1 päivänä ja päättyy joulukuun 31 päivänä samana vuonna.
   3.   Jokaisen talousarvion tulojen ja menojen on oltava tasapainossa. Tulot ja menot otetaan asianomaiseen talousarvioon kokonaismääräisinä mukauttamatta niitä toisiinsa.
   4.   Talousarvio koostuu jaksotetuista määrärahoista, jotka ovat maksusitoumusmäärärahoja tai maksumäärärahoja, sekä jaksottamattomista määrärahoista.
   5.   Maksusitoumusmäärärahat kattavat tietyn varainhoitovuoden aikana tehtyjen oikeudellisten sitoumusten kokonaiskustannukset. Maksusitoumukset voidaan kuitenkin tehdä kerralla tai vuotuisina erinä. Maksusitoumukset otetaan kirjanpitoon joulukuun 31 päivään mennessä tehtyjen oikeudellisten sitoumusten perusteella.
   6.   Maksumäärärahat kattavat kuluvan varainhoitovuoden ja/tai aiempien varainhoitovuosien aikana tehtyjen oikeudellisten sitoumusten täyttämiseen tarvittavat maksut. Maksut otetaan tileille joulukuun 31 päivään mennessä tehtyjen talousarviositoumusten perusteella.
   7.   Varainhoitovuoden tulot otetaan kyseisen varainhoitovuoden tileille sen kuluessa toteutuneiden määrien mukaisina.
   8.   Mitään tuloa tai menoa ei voida toteuttaa muutoin kuin osoittamalla se tiettyyn budjettikohtaan ja siihen otettujen määrärahojen rajoissa.
   9.   Määrärahat käytetään moitteettoman varainhoidon eli taloudellisuuden, tehokkuuden ja vaikuttavuuden periaatteita noudattaen.
   13 artikla
   Yleinen talousarvio
   1.   Viraston johtaja toimittaa johtokunnalle kunkin vuoden maaliskuun 31 päivään mennessä kokonaisarvion esityksestä yleiseksi talousarvioksi seuraavalle vuodelle noudattaen rahoituskehyksessä esitettyjä suunniteltuja lukuja.
   2.   Viraston johtaja antaa johtokunnalle esityksen yleiseksi talousarvioksi kunkin vuoden kesäkuun 30 päivään mennessä. Esityksen on sisällettävä:

               a)

               arvioidut määrärahat:

                           i)

                           viraston toiminta-, henkilöstö- ja kokouskulujen kattamista varten;

                           ii)

                           ulkopuolisen neuvonantaja-avun ja etenkin viraston tehtävien suorittamisen kannalta tarpeellisten operatiivisten analyysien hankkimista varten sekä kaikkien osallistuvien jäsenvaltioiden eduksi koituvia erityisiä tutkimus- ja teknologiatoimia, etenkin teknisiä tapausselvityksiä ja alustavia toteutettavuustutkimuksia varten;

               b)

               arvio menojen kattamiseen tarvittavista tuloista.

         3.   Johtokunta pyrkii varmistamaan, että 2 kohdan a alakohdan ii alakohdassa tarkoitetut määrärahat ovat merkittävä osa 2 kohdassa tarkoitetuista kokonaismäärärahoista. Näiden määrärahojen on vastattava todellisia tarpeita, ja niillä on mahdollistettava viraston operatiivinen toiminta.
   4.   Esityksessä yleiseksi talousarvioksi on oltava yksityiskohtainen henkilöstötaulukko ja yksityiskohtaiset perustelut.
   5.   Johtokunta voi yksimielisesti päättää, että myös erityinen hanke tai ohjelma sisällytetään esitykseen yleiseksi talousarvioksi, jos se on selvästi kaikkien osallistuvien jäsenvaltioiden yhteisen edun mukaista.
   6.   Määrärahat jaetaan osastoihin ja lukuihin ja nämä edelleen tarpeen mukaan momentteihin, ja menot ryhmitellään laatunsa tai käyttötarkoituksensa mukaan.
   7.   Kussakin osastossa voi olla luku ”alustavat määrärahat”. Nämä määrärahat otetaan talousarvioon, kun vakavien perusteiden nojalla on epävarmuutta tarvittavien määrärahojen määrästä tai talousarvioon otettujen määrärahojen toteuttamismahdollisuudesta.
   8.   Tulot muodostuvat:

               a)

               viraston toimintaan osallistuvien jäsenvaltioiden maksamista rahoitusosuuksista, jotka perustuvat bruttokansantulon mukaiseen asteikkoon;

               b)

               muista tuloista.

         Esityksessä yleiseksi talousarvioksi on käyttötarkoitukseensa sidottuja tuloja varten erityisiä budjettikohtia, joissa ilmoitetaan mahdollisuuksien mukaan ennakoitujen tulojen määrä.
   9.   Johtokunta hyväksyy viraston rahoituskehyksen rajoissa esityksen yleiseksi talousarvioksi kunkin vuoden joulukuun 31 päivään mennessä. Tällöin johtokunnan puheenjohtajana toimii viraston johtaja tai hänen nimeämänsä edustaja taikka johtokunnan jäsen viraston johtajan pyynnöstä. Toimitusjohtaja julistaa talousarvion hyväksytyksi ja antaa sen tiedoksi osallistuville jäsenvaltioille.
   10.   Jollei esitystä yleiseksi talousarvioksi ole hyväksytty varainhoitovuoden alkuun mennessä, menoihin voidaan käyttää kuukausittain kunkin luvun tai muun jaottelun osalta määrä, joka on enintään yksi kahdestoistaosa edellisen varainhoitovuoden talousarvioon avatuista määrärahoista. Tällä järjestelyllä viraston käyttöön asetetaan kuitenkin vain määrä, joka on enintään yksi kahdestoistaosa valmisteltavana olevaan esitykseen yleiseksi talousarvioksi otetuista määrärahoista. Johtokunta voi määräenemmistöllä toimitusjohtajan ehdotuksesta antaa luvan yhden kahdestoistaosan ylittäviin menoihin edellyttäen, että asianomaisen varainhoitovuoden kokonaismäärärahat eivät ylitä edellisen varainhoitovuoden määrärahoja. Toimitusjohtaja voi pyytää suorittamaan tämän säännöksen mukaisesti luvan saaneiden määrärahojen kattamiseksi tarvittavat rahoitusosuudet, jotka on maksettava 30 päivän kuluessa tällaisen pyynnön esittämisestä.
   14 artikla
   Lisätalousarviot
   1.   Väistämättömissä, poikkeuksellisissa tai odottamattomissa olosuhteissa toimitusjohtaja voi ehdottaa rahoituskehyksen rajoissa lisätalousarvioesitystä.
   2.   Lisätalousarvioesitys laaditaan, esitetään, hyväksytään ja annetaan tiedoksi rahoituskehyksen rajoissa ja samaa menettelyä noudattaen kuin yleinen talousarvio. Johtokunta toimii ottaen asianmukaisesti huomioon asian kiireellisyyden.
   3.   Jos rahoituskehyksessä määrättyjen rajojen katsotaan olevan poikkeuksellisten ja odottamattomien olosuhteiden vuoksi riittämättömät, ottaen huomioon täysimääräisesti myös 13 artiklan 2 ja 3 kohdassa esitetyt säännöt, johtokunta toimittaa lisätalousarvion neuvostolle sen yksimielistä hyväksyntää varten.
   15 artikla
   Käyttötarkoitukseensa sidottu tulo
   1.   Virasto voi ottaa vastaan yleiseen talousarvioonsa määrättyyn käyttötarkoitukseen osoitettuina tuloina rahoitusosuuksia muiden kuin 13 artiklan 2 kohdan a alakohdan i alakohdassa tarkoitettujen kulujen kattamista varten:

               a)

               Euroopan unionin yleisestä talousarviosta tapauskohtaisesti ja noudattaen täysin siihen sovellettavia sääntöjä, menettelyjä ja päätöksentekotapoja;

               b)

               jäsenvaltioilta, kolmansilta mailta tai muilta kolmansilta osapuolilta.

         2.   Käyttötarkoitukseensa sidottu tulo voidaan käyttää vain siihen tarkoitukseen, johon se on osoitettu.
   16 artikla
   Rahoitusosuudet ja korvaukset
   1.   Rahoitusosuuksien määrittäminen sovellettaessa bruttokansantuloon perustuvaa asteikkoa

               a)

               Bruttokansantuloon (BKTL) perustuvaa asteikkoa sovellettaessa rahoitusosuuksien jakautuminen niiden jäsenvaltioiden kesken, joilta rahoitusosuuksia edellytetään, määräytyy SEU-sopimuksen 41 artiklan 2 kohdassa määritellyn bruttokansantulon mukaan määräytyvän asteikon ja Euroopan yhteisöjen omien varojen järjestelmästä 7 päivänä kesäkuuta 2007 tehdyn neuvoston päätöksen 2007/436/EY, Euratom (4) tai muun sen korvaavan neuvoston päätöksen mukaisesti.

               b)

               Kunkin rahoitusosuuden laskennassa käytetään Euroopan unionin viimeisimpään talousarvioon liitetyssä taulukossa ”Yleisen talousarvion rahoitus omien varojen lajien ja jäsenvaltioiden mukaan” olevassa sarakkeessa ”BKTL-varat” olevia tietoja. Kunkin sellaisen jäsenvaltion rahoitusosuus, jolta rahoitusosuutta edellytetään, on suhteutettu kyseisen jäsenvaltion bruttokansantulon osuuteen niiden jäsenvaltioiden yhteenlasketusta bruttokansantulosta, joilta rahoitusosuuksia edellytetään.

         2.   Rahoitusosuuksien maksuaikataulu

               a)

               Osallistuvat jäsenvaltiot maksavat viraston yleisen talousarvion rahoittamiseen tarkoitetut rahoitusosuutensa kolmena tasasuuruisena eränä asianomaisen varainhoitovuoden helmikuun, kesäkuun ja lokakuun 15 päivään mennessä.

               b)

               Kun vahvistetaan lisätalousarvio, asianomaisten jäsenvaltioiden on maksettava tarvittavat rahoitusosuutensa 60 päivän kuluessa rahoituspyynnön esittämisestä.

               c)

               Kukin jäsenvaltio maksaa oman rahoitusosuutensa suorittamisesta johtuvat pankkikulut.

               d)

               Jollei vuotuista talousarviota ole hyväksytty marraskuun loppuun mennessä, virasto voi jäsenvaltion pyynnöstä antaa yksittäisen rahoituspyynnön kyseiselle jäsenvaltiolle.

         17 artikla
   Viraston suorittama menojen hallinnointi jäsenvaltioiden puolesta
   1.   Johtokunta voi päättää toimitusjohtajan tai jäsenvaltion ehdotuksesta, että virasto voi ottaa jäsenvaltioiden puolesta tehtäväkseen viraston toimialaan kuuluvien tiettyjen toimien hallinnoinnin ja varainhoidon.
   2.   Johtokunta voi päätöksessään valtuuttaa viraston tekemään sopimuksia tiettyjen jäsenvaltioiden puolesta. Se voi valtuuttaa viraston keräämään näiltä jäsenvaltioilta etukäteen tarvittavat varat tehtyjen sopimusten noudattamiseksi.
   18 artikla
   Talousarvion toteuttaminen
   1.   Neuvosto on hyväksynyt yksimielisesti viraston yleiseen talousarvioon sovellettavat rahoitussäännökset (5). Johtokunta tarkistaa ja muuttaa tarvittaessa näitä säännöksiä yksimielisesti.
   2.   Johtokunta hyväksyy toimitusjohtajan ehdotuksesta tarvittaessa yleisen talousarvion toteuttamista ja valvontaa varten täytäntöönpanosäännöt erityisesti julkisten hankintojen osalta, sanotun kuitenkaan rajoittamatta asiaankuuluvien EU:n sääntöjen soveltamista. Johtokunta varmistaa erityisesti sen, että toimitusvarmuus ja puolustussalaisuuksien sekä teollis- ja tekijänoikeuksia koskevien vaatimusten suojelu otetaan asianmukaisesti huomioon.
   3.   Tässä artiklassa tarkoitettuja rahoitussäännöksiä ja -sääntöjä ei sovelleta 19 ja 20 artiklassa tarkoitettuihin tilapäisiin hankkeisiin ja ohjelmiin.
   IV   LUKU

      TILAPÄISET HANKKEET JA OHJELMAT JA NIIHIN LIITTYVÄT TALOUSARVIOT

   19 artikla
   A-luokkaan (opt out) kuuluvien tilapäisten hankkeiden ja ohjelmien ja niihin liittyvien talousarvioiden hyväksyminen
   1.   Yksi tai useampi osallistuva jäsenvaltio tai toimitusjohtaja voi ehdottaa johtokunnalle viraston toimialaan kuuluvaa tilapäistä hanketta tai ohjelmaa, johon osallistuvien jäsenvaltioiden oletetaan yleisesti osallistuvan. Johtokunnalle ilmoitetaan ehdotettuun hankkeeseen tai ohjelmaan mahdollisesti liittyvästä talousarviosta sekä mahdollisista kolmansien osapuolten rahoitusosuuksista.
   2.   Periaatteessa kaikki osallistuvat jäsenvaltiot ovat mukana hankkeessa tai ohjelmassa. Niiden on ilmoitettava toimitusjohtajalle tätä koskevat aikomuksensa.
   3.   Johtokunta hyväksyy tilapäisen hankkeen tai ohjelman perustamisen.
   4.   Johtokunta voi toimitusjohtajan tai osallistuvan jäsenvaltion ehdotuksesta päättää perustaa komitean valvomaan tilapäisen hankkeen tai ohjelman hallinnointia ja täytäntöönpanoa. Komitea muodostuu kunkin mukana olevan jäsenvaltion edustajista ja, silloin kun unioni on mukana hankkeessa tai ohjelmassa, komission edustajasta. Johtokunnan päätöksessä määritellään komitean tehtävät ja toimikausi.
   5.   Johtokunnassa kokoontuvat, mukana olevat jäsenvaltiot hyväksyvät tilapäisen hankkeen tai ohjelman osalta:

               a)

               hankkeen tai ohjelman hallinnointia koskevat säännöt;

               b)

               tarvittaessa siihen liittyvän talousarvion, rahoitusosuuksien jakoperusteen ja tarvittavat täytäntöönpanosäännöt;

               c)

               kolmansien osapuolten osallistumisen 4 kohdassa tarkoitetun komitean toimintaan. Niiden osallistuminen ei kuitenkaan rajoita unionin päätöksenteon riippumattomuutta.

         6.   Jos unioni on mukana tilapäisessä hankkeessa tai ohjelmassa, komissio osallistuu 5 kohdassa tarkoitettujen päätösten tekoon noudattaen täysin Euroopan unionin yleiseen talousarvioon sovellettavia päätöksentekomenettelyjä.
   20 artikla
   B-luokkaan (opt in) kuuluvien tilapäisten hankkeiden ja ohjelmien ja niihin liittyvien talousarvioiden hyväksyminen
   1.   Yksi tai useampi osallistuva jäsenvaltio voi ilmoittaa johtokunnalle aikomuksestaan perustaa viraston toimialaan kuuluva tilapäinen hanke tai ohjelma ja laatia tarvittaessa siihen liittyvä talousarvio. Johtokunnalle on ilmoitettava ehdotettuun hankkeeseen tai ohjelmaan mahdollisesti liitettävästä talousarviosta ja tarvittaessa annettava sille tiedot hankkeen tai ohjelman edellyttämistä henkilöstöresursseista sekä kolmansien osapuolten mahdollisista rahoitusosuuksista.
   2.   Jotta mahdollisuudet yhteistyöhön saataisiin mahdollisimman laajoiksi, kaikille osallistuville jäsenvaltioille on ilmoitettava tilapäisestä hankkeesta tai ohjelmasta – perusta osallistumisen mahdolliselle laajentamiselle mukaan lukien – hyvissä ajoin niin, että kaikki osallistuvat jäsenvaltiot voivat ilmaista halukkuutensa olla mukana. Hankkeen tai ohjelman yhden tai useamman alkuunpanijan on lisäksi pyrittävä saamaan sille mahdollisimman laaja osallistujamäärä. Alkuunpanijat päättävät osallistumisesta tapauskohtaisesti.
   3.   Tilapäinen hanke tai ohjelma katsotaan tämän jälkeen viraston hankkeeksi tai ohjelmaksi, jollei johtokunta toisin päätä kuukauden kuluessa siitä, kun se on saanut 1 kohdassa tarkoitetut tiedot.
   4.   Jos osallistuva jäsenvaltio haluaa myöhemmin osallistua tilapäiseen hankkeeseen tai ohjelmaan, sen on ilmoitettava aikomuksestaan siinä mukana oleville jäsenvaltioille. Mukana olevien jäsenvaltioiden on päätettävä keskenään kyseisen jäsenvaltion osallistumisesta kahden kuukauden kuluessa ilmoituksen saamisesta, ottaen asianmukaisesti huomioon perustan, joka määriteltiin, kun osallistuville jäsenvaltioille ilmoitettiin hankkeesta tai ohjelmasta.
   5.   Mukana olevat jäsenvaltiot tekevät keskenään tarvittavat päätökset tilapäisen hankkeen tai ohjelman perustamisesta ja täytäntöönpanosta sekä tarvittaessa siihen liittyvästä talousarviosta. Jos unioni on mukana tällaisessa hankkeessa tai ohjelmassa, komissio osallistuu tässä kohdassa tarkoitettujen päätösten tekoon noudattaen täysin Euroopan unionin yleiseen talousarvioon sovellettavia päätöksentekomenettelyjä. Mukana olevien jäsenvaltioiden on tarpeen mukaan tiedotettava johtokunnalle hankkeeseen tai ohjelmaan liittyvistä seikoista.
   21 artikla
   Tilapäisen hankkeen tai ohjelman talousarvion rahoitus Euroopan unionin yleisestä talousarviosta
   Euroopan unionin yleisestä talousarviosta voidaan osoittaa rahoitusosuuksia 19 ja 20 artiklassa tarkoitettujen tilapäisten hankkeiden tai ohjelmien talousarvioihin.
   22 artikla
   Kolmansien osapuolten osallistuminen
   1.   Kolmannet osapuolet voivat olla mukana jossain 19 ja 20 artiklan mukaisesti perustetussa tilapäisessä hankkeessa tai ohjelmassa ja siihen liittyvässä talousarviossa. Johtokunta hyväksyy määräenemmistöllä tarvittaessa kuhunkin yksittäiseen hankkeeseen tai ohjelmaan liittyvät viraston ja kolmansien osapuolten väliset tilapäiset järjestelyt.
   2.   Silloin kun kyseessä on 19 artiklan nojalla perustettu hanke, johtokunnassa kokoontuvat mukana olevat jäsenvaltiot hyväksyvät asianomaisten kolmansien maiden osallistumista varten tarvittavat tarkemmat määräykset, joita sovelletaan niiden rahoitusosuuksiin.
   3.   Silloin kun kyseessä on 20 artiklan nojalla perustettu hanke, mukana olevat jäsenvaltiot päättävät asianomaisten kolmansien maiden kanssa mahdollisista tarvittavista yksityiskohtaisista järjestelyistä, joita sovelletaan niiden rahoitusosuuksiin.
   4.   Silloin kun unioni on mukana hankkeessa tai ohjelmassa, komissio osallistuu 2 ja 3 kohdassa tarkoitettujen päätösten tekoon.
   V   LUKU

      SUHTEET KOMISSIOON

   23 artikla
   Osallistuminen viraston työhön
   1.   Komissio on johtokunnan äänioikeudeton jäsen, ja se osallistuu täysimääräisesti viraston työhön.
   2.   Komissio voi osallistua myös viraston hankkeisiin ja ohjelmiin.
   3.   Virasto luo tarvittavat hallinnolliset järjestelyt ja yhteistyösuhteet komissioon pyrkimyksenä erityisesti vaihtaa asiantuntemusta ja neuvoja niillä aloilla, joilla unionin toiminnalla on vaikutusta viraston tehtäviin ja joilla viraston toiminta on merkityksellistä unionin toiminnan kannalta.
   4.   Virasto ja komissio tai mukana olevat jäsenvaltiot ja komissio sopivat keskenään Euroopan unionin yleisestä talousarviosta 15 ja 21 artiklan nojalla tapauskohtaisesti katettavien rahoitusosuuksien edellyttämistä järjestelyistä.
   VI   LUKU

      SUHTEET KOLMANSIIN MAIHIN, JÄRJESTÖIHIN JA YHTEISÖIHIN

   24 artikla
   Hallinnolliset järjestelyt ja muut asiat
   1.   Virasto voi tehtäviensä suorittamiseksi tehdä hallinnollisia järjestelyjä kolmansien maiden, järjestöjen ja yhteisöjen kanssa. Tällaisiin järjestelyihin kuuluvat erityisesti seuraavat seikat:

               a)

               viraston ja kolmannen osapuolen välisen suhteen periaate;

               b)

               määräykset neuvonpidosta viraston toimintaan liittyvässä asioissa;

               c)

               turvallisuusasiat.

         Tällöin viraston on kunnioitettava Euroopan unionin yhteistä toimielinjärjestelmää ja EU:n päätöksenteon riippumattomuutta. Johtokunta tekee kunkin tällaisen järjestelyn saatuaan ensin hyväksynnän neuvostolta, joka tekee ratkaisunsa yksimielisesti.
   2.   Virasto kehittää tiiviit yhteistyösuhteet asiaomaisiin osiin, jotka sisältyvät OCCARiin ja jotka on saatu aikaan LoI-puitesopimuksen nojalla, jolloin tavoitteena on kyseisten osien mukaan ottaminen tai niiden periaatteiden ja toimintatapojen omaksuminen aikanaan tarpeen mukaan ja yhteisestä sopimuksesta.
   3.   Vastavuoroinen avoimuus ja johdonmukainen kehitys voimavarojen alalla varmistetaan soveltamalla voimavarojen kehittämisjärjestelyn menettelyjä. Muut viraston ja asianmukaisten Naton elinten yhteistyösuhteet määritellään 1 kohdassa tarkoitetun hallinnollisen järjestelyn mukaisesti, ja niissä on noudatettava täysin EU:n ja Naton välillä vakiintuneita yhteistyö- ja neuvonpitojärjestelyjä.
   4.   Virastolla on oikeus luoda yhteistyösuhteita muihin kuin 2 ja 3 kohdassa mainittuihin järjestöihin ja yhteisöihin niiden mahdollisen hankkeisiin ja ohjelmiin osallistumisen helpottamiseksi ja 1 kohdassa tarkoitettujen järjestelyjen mukaisesti.
   5.   Virastolla on oikeus luoda yhteistyösuhteita kolmansiin maihin niiden mahdollisen yksittäisiin hankkeisiin ja ohjelmiin osallistumisen helpottamiseksi ja 1 kohdassa tarkoitettujen järjestelyjen mukaisesti.
   6.   Entisille EU:n ulkopuolisille Länsi-Euroopan varusteluryhmän (West European Armaments Group, WEAG) jäsenille annetaan mahdollisimman avoin oikeus tutustua viraston yksittäisiin hankkeisiin ja ohjelmiin, jotta ne voisivat asianmukaisissa tapauksissa osallistua niihin. Tätä varten perustetaan neuvoa-antava komitea toimimaan foorumina viraston tehtäviin kuuluviin, yhteistä etua koskeviin kysymyksiin liittyvien näkemysten ja tietojen vaihdossa. Sen puheenjohtajana on toimitusjohtaja tai hänen edustajansa. Komiteassa on edustaja kustakin osallistuvasta jäsenvaltiosta ja komissiosta sekä entisten EU:n ulkopuolisten WEAG:n jäsenten edustajia näiden kanssa sovittavien järjestelyjen mukaisesti.
   7.   Muut EU:n ulkopuoliset eurooppalaiset Naton jäsenet voivat myös pyynnöstä osallistua 6 kohdassa tarkoitetun neuvoa-antavan komitean työskentelyyn niiden kanssa sovittavien järjestelyjen mukaisesti.
   8.   Edellä 6 kohdassa tarkoitettu neuvoa-antava komitea voi toimia myös foorumina muiden kolmansien osapuolten kanssa käytävälle vuoropuhelulle, joka koskee viraston toimialaan kuuluvia yhteistä etua koskevia asioita, ja sen avulla voidaan myös huolehtia siitä, että nämä pidetään ajan tasalla yhteistä etua koskevien asioiden ja tulevaa yhteistyötä koskevien mahdollisuuksien kehittymisestä.
   VII   LUKU

      MUITA SÄÄNNÖKSIÄ

   25 artikla
   Erioikeudet ja vapaudet
   Viraston toimitusjohtajalle ja henkilöstölle myönnetyistä erioikeuksista ja vapauksista säädetään neuvostossa kokoontuneiden jäsenvaltioiden hallitusten edustajien 10 päivänä marraskuuta 2004 tekemässä päätöksessä Euroopan puolustusvirastolle ja sen henkilöstöön kuuluville myönnetyistä erioikeuksista ja vapauksista.
   Viraston erioikeuksista ja vapauksista määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä pöytäkirjassa (N:o 7) Euroopan unionin erioikeuksista ja vapauksista.
   26 artikla
   Tarkistuslauseke
   Viraston johtaja esittää johtokunnalle viimeistään 14 päivänä heinäkuuta 2014 kertomuksen tämän päätöksen täytäntöönpanosta sen mahdollista neuvoston suorittamaa tarkistusta varten.
   27 artikla
   Oikeudellinen vastuu
   1.   Sopimussuhteeseen perustuva viraston vastuu määräytyy asianomaiseen sopimukseen sovellettavan lain mukaan.
   2.   Euroopan unionin tuomioistuimella on tuomiovalta viraston tekemässä sopimuksessa olevan välityslausekkeen perusteella.
   3.   Viraston henkilöstöön kuuluvien henkilökohtaisesta vastuusta virastoa kohtaan määrätään virastoon sovellettavissa asiaa koskevissa säännöissä.
   28 artikla
   Oikeus tutustua asiakirjoihin
   Viraston hallussa oleviin asiakirjoihin sovelletaan Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 (6) olevia sääntöjä.
   29 artikla
   Turvallisuus
   1.   Virasto soveltaa neuvoston päätöksellä 2001/264/EY (7) vahvistettuja neuvoston turvallisuussääntöjä.
   2.   Virasto varmistaa ulkoisen viestintänsä asianmukaisen turvallisuuden.
   30 artikla
   Kielijärjestely
   Neuvosto vahvistaa viraston kielijärjestelyn yksimielisesti.
   31 artikla
   Yhteisen toiminnan 2004/551/YUTP kumoaminen
   Tällä päätöksellä kumotaan ja korvataan Euroopan puolustusviraston perustamisesta hyväksytty yhteinen toiminta 2004/551/YUTP.
   32 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 12 päivänä heinäkuuta 2011.

            Neuvoston puolesta

            Puheenjohtaja

         J. VINCENT-ROSTOWSKI

      (1)  EUVL L 245, 17.7.2004, s. 17.

      (2)  Neuvoston päätös 2004/676/EY, tehty 24 päivänä syyskuuta 2004, Euroopan puolustusviraston henkilöstösäännöistä (EUVL L 310, 7.10.2004, s. 9).

      (3)  Neuvoston päätös 2004/677/EY, tehty 24 päivänä syyskuuta 2004, Euroopan puolustusviraston palvelukseen määräaikaisesti siirrettäviin kansallisiin asiantuntijoihin ja sotilashenkilöihin sovellettavista säännöistä (EUVL L 310, 7.10.2004, s. 64).

      (4)  EUVL L 163, 23.6.2007, s. 17.

      (5)  Neuvoston päätös 2007/643/YUTP, tehty 18 päivänä syyskuuta 2007, Euroopan puolustusviraston varainhoitoa koskevista säännöksistä sekä Euroopan puolustusviraston hankintasäännöksistä ja sen operatiivisesta talousarviosta maksettavia rahoitusosuuksia koskevista säännöksistä (EUVL L 269, 12.10.2007, s. 1).

      (6)  EYVL L 145, 31.5.2001, s. 43.

      (7)  EYVL L 101, 11.4.2001, s. 1.


Avis juridique important

|

31996D0640

96/640/EY: Neuvoston päätös, tehty 28 päivänä lokakuuta 1996, Euroopan yhteisön ja Egyptin arabitasavallan välisen, Egyptistä peräisin olevan ja sieltä yhteisöön tulevan riisin tuontijärjestelyjen mukauttamista koskevan sopimuksen tekemisestä kirjeenvaihtona

Virallinen lehti nro L 292 , 15/11/1996 s. 0027 - 0028

NEUVOSTON PÄÄTÖS,tehty 28 päivänä lokakuuta 1996,Euroopan yhteisön ja Egyptin arabitasavallan välisen, Egyptistä peräisin olevan ja sieltä yhteisöön tulevan riisin tuontijärjestelyjen mukauttamista koskevan sopimuksen tekemisestä kirjeenvaihtona (96/640/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäEuroopan talousyhteisön ja Egyptin arabitasavallan yhteistyösopimuksen (1) 19 artiklassa määrätään tästä maasta peräisin olevan ja sieltä tulevan riisin yhteisöön tunnissa sovellettavan maksun alentamisesta 32 000 tonnin vuotuisen määrän rajoissa ja sillä edellytyksellä, että kannatetaan vientimaksu; samassa sopimuksessa määrätään, että yhteisö voi Egyptin edut huomioon ottaen mukauttaa tätä menettelyä, jos sen lainsäädäntöä muutetaan,Uruguayn kierroksen yhteydessä tehdyn maataloussopimuksen mukaisesti yhteisö on sitoutunut korvaamaan muuttuvat maksut tulleilla; tämä muutos edellyttää Egyptin kanssa tehdyn sopimuksen mukauttamista,tätä varten yhteisö on neuvotellut Egyptin arabitasavallan kanssa kirjeenvaihtona tehdyn sopimuksen mainitun menettelyn mukauttamisesta, jaolisi hyväksyttävä tämä sopimus,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan yhteisön ja Egyptin arabitasavallan välinen kirjeenvaihtona tehty sopimus Egyptistä peräisin olevan ja sieltä yhteisöön tulevan riisin tuontijärjestelyjen mukauttamisesta.Sopimuksen teksti on tämän päätöksen liitteenä.2 artikla Neuvoston puheenjohtaja valtuutetaan nimeämään henkilö, jolla on valtuudet allekirjoittaa sopimus yhteisöä sitovasti (2).3 artikla Sopimuksen soveltamista koskevat yksityiskohtaiset säännöt, mahdolliset valvontatoimenpiteet mukaan lukien, annetaan asetuksen (ETY) N:o 1418/76 (3) 27 artiklassa säädettyä menettelyä noudattaen.Jos sopimuksen soveltaminen edellyttää läheistä yhteistyötä Egyptin arabitasavallan kanssa, komissio voi toteuttaa kaikki tarvittavat toimenpiteet tällaisen yhteistyön turvaamiseksi.Tehty Luxemburgissa 28 päivänä lokakuuta 1996.Neuvoston puolestaD. SPRINGPuheenjohtaja(1) EYVL N:o L 266, 27.9.1978, s. 1(2) Sopimuksen voimaantulopäivä julkaistaan neuvoston pääsihteerin toimesta Euroopan yhteisöjen virallisessa lehdessä.(3) Riisin yhteisestä markkinajärjestelystä 21 päivänä kesäkuuta 1976 annettu neuvoston asetus (ETY) N:o 1418/76 (EYVL N:o L 166, 25.6.1976, s. 1), asetus sellaisena kuin se on viimeksi muutettuna asetuksella (EY) N:o 3072/95 (EYVL N:o L 329, 30.12.1995, s. 18).


Avis juridique important

|

32004D0026(01)

2004/26/: Alueiden komitean päätös N:o 26/2004, tehty 10 päivänä helmikuuta 2004, petosten, lahjonnan ja yhteisön etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä

Virallinen lehti nro L 102 , 07/04/2004 s. 0084 - 0086

Alueiden komitean päätös N:o 26/2004,tehty 10 päivänä helmikuuta 2004,petosten, lahjonnan ja yhteisön etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistäALUEIDEN KOMITEAN TYÖVALIOKUNTA, jokaottaa huomioon komission 28 päivänä huhtikuuta 1999 tekemän päätöksen 1999/352/EY, EHTY, Euratom Euroopan petostentorjuntaviraston perustamisesta(1),ottaa huomioon Euroopan parlamentin ja neuvoston 25 päivänä toukokuuta 1999 antaman asetuksen (EY) N:o 1073/1999 Euroopan petostentorjuntaviraston tutkimuksista(2),ottaa huomioon Euroopan parlamentin, Euroopan unionin neuvoston ja Euroopan yhteisöjen komission 25 päivänä toukokuuta 1999 tekemän toimielinten välisen sopimuksen Euroopan petostentorjuntaviraston (OLAF) sisäisistä tutkimuksista(3),sekäkatsoo, että Euroopan petostentorjuntaviraston tutkimuksista 25 päivänä toukokuuta 1999 annetussa Euroopan parlamentin ja neuvoston asetuksessa (EY) N:o 1073/99 säädetään, että Euroopan petostentorjuntavirasto, jäljempänä "virasto", toteuttaa hallinnollisia tutkimuksia perustamissopimuksissa tai niiden nojalla perustetuissa toimielimissä ja elimissä,katsoo, että komission perustaman petostentorjuntaviraston tehtäviin kuuluvat taloudellisten etujen suojaamisen lisäksi kaikki toimet yhteisön etujen suojelemiseksi sellaisia väärinkäytöksiä vastaan, jotka voivat johtaa hallinnollisiin kanteisiin tai rikossyytteisiin,katsoo, että olisi vahvistettava petosten torjunnan laajuutta ja tehokkuutta nykyistä hallinnollisten tutkimusten asiantuntemusta hyödyntäen,katsoo, että kaikkien toimielinten ja elinten olisi tämän vuoksi annettava kullakin olevan hallinnollisen toimivallan puitteissa viraston tehtäväksi toteuttaa niissä hallinnollisia tutkimuksia sellaisten virkatoimintaan liittyvien vakavien tekojen selvittämiseksi, jotka voivat merkitä, että virkamies tai muu henkilöstöön kuuluva on jättänyt noudattamatta Euroopan yhteisöjen virkamiehiin ja muuhun henkilöstöön sovellettavien henkilöstösääntöjen, jäljempänä "henkilöstösäännöt", 11 artiklassa ja 12 artiklan toisessa ja kolmannessa kohdassa, 13, 14 ja 16 artiklassa sekä 17 artiklan ensimmäisessä kohdassa mainittuja velvollisuuksia tavalla, joka voi haitata yhteisöjen etuja ja joka voi johtaa kurinpitotoimiin ja tarvittaessa rikossyytteisiin, tai että hän on tehnyt henkilöstösääntöjen 22 artiklassa tarkoitetun vakavan virheen, taikka että toimielimen tai elimen jäsen tai johtohenkilö taikka henkilökuntaan kuuluva, johon ei sovelleta henkilöstösääntöjä, on vastaavalla tavalla jättänyt noudattamatta velvollisuuksiaan,katsoo, että nämä tutkimukset on kaikissa toimielimissä ja elimissä toteutettava asianmukaisin edellytyksin eikä näiden tehtävien antaminen virastolle vaikuta toimielinten tai elinten omaan vastuuseen eikä heikennä asianomaisten henkilöiden oikeussuojaa,katsoo, että olisi määriteltävä, kunnes henkilöstösäännöt muutetaan, käytännön yksityiskohtaiset säännöt siitä, miten toimielinten ja elinten jäsenten ja elinten johtohenkilöt sekä niiden virkamiehet ja muut henkilöstöön kuuluvat toimivat yhteistyössä sisäisten tarkastusten toteuttamiseksi moitteettomasti,katsoo, että asetuksen (EY) N:o 1073/99 4 artiklan 6 kohdassa säädetään, että kukin toimielin ja elin tekee päätöksen, johon sisältyy erityisesti säännöt, jotka koskevat toimielinten ja elinten jäsenten tai johtohenkilöiden, virkamiesten ja muuhun henkilöstöön kuuluvien velvollisuutta toimia yhteistyössä viraston henkilöstöön kuuluvien kanssa ja antaa heille tietoja, sekä viraston henkilöstöön kuuluvien toteuttamissa sisäisissä tutkimuksissa noudatettavia menettelyjä ja takeita sisäisten tutkimuksen kohteina olevien henkilöiden oikeuksista,katsoo, että on kuitenkin otettava huomioon, että toisin kuin tiettyjen muiden toimielinten jäsenet, komitean jäsenet hoitavat pääasiassa kansallisia tehtäviä ja että he ovat näitä tehtäviä hoitaessaan edelleen kansallisen oikeuden alaisia; tämän vuoksi tämän päätöksen soveltaminen olisi rajoitettava ainoastaan niihin virkatoimiin, jotka nämä henkilöt suorittavat komitean jäsenen ominaisuudessaan,katsoo, että virastolla ei ole tuomiovaltaa ja se toteuttaa ainoastaan hallinnollisia tutkimuksia; näissä tutkimuksissa on otettava täysimääräisesti huomioon Euroopan yhteisöjen perustamissopimusten asianomaiset määräykset sekä erityisesti yhteisöjen erioikeuksista ja vapauksista tehty pöytäkirja ja sen täytäntöönpanemiseksi annetut tekstit sekä henkilöstösäännöt,katsoo, että petosten, lahjonnan ja muun laittoman toiminnan torjuminen tulisi antaa pitkällä aikavälillä sellaisen elimen tehtäväksi, joka ei kuulu Euroopan komission hallinnolliseen rakenteeseen, vaan jolla on tehtäviensä hoitamisen kannalta välttämätön riippumattomuus,ottaa huomioon alueiden komitean 17 päivänä marraskuuta 1999 tekemän päätöksen N:o 294/1999 petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä,ON PÄÄTTÄNYT SEURAAVAA:1 artiklaVelvollisuus toimia yhteistyössä viraston kanssaAlueiden komitean, jäljempänä "komitea", pääsihteerin, yksiköiden, johtohenkilöiden, virkamiesten ja muuhun henkilöstöön kuuluvien sekä jäsenten on toimittava yhteistyössä Euroopan petostentorjuntaviraston, jäljempänä "virasto", kanssa tämän kuitenkaan rajoittamatta Euroopan yhteisöjen perustamissopimusten, erityisesti erioikeuksista ja vapauksista tehdyn pöytäkirjan, niiden soveltamiseksi annettujen tekstien sekä henkilöstösääntöjen määräysten soveltamista.2 artiklaIlmoittamisvelvollisuusPääsihteeristön virkamiehen ja muuhun henkilöstöön kuuluvan on viipymättä ilmoitettava yksikkönsä päällikölle, johtohenkilölle tai pääsihteerille tai, jos hän pitää sitä tarpeellisena, virastolle suoraan sellaisista tietoonsa tulleista seikoista, jotka antavat aihetta olettaa petoksen tai lahjonnan taikka yhteisöjen etua vahingoittavan muun laittoman toiminnan mahdollisuutta, tai sellaisista virkatoimiin liittyvistä vakavista teoista, jotka voivat merkitä, että yhteisöjen virkamies tai muuhun henkilöstöön kuuluva on jättänyt noudattamatta velvollisuuksiaan tavalla, joka voi johtaa kurinpitotoimiin ja tarvittaessa rikossyytteisiin, taikka että komitean jäsen on jäsenen ominaisuudessa toimiessaan jättänyt noudattamatta hänelle yhteisön oikeuden perusteella kuuluvia velvollisuuksiaan tavalla, joka voi vahingoittaa yhteisön etua.Pääsihteeri sekä yksiköiden johtohenkilöt ja päälliköt, jotka ilmoittavat asiasta pääsihteeristössä toimivalle esimiehelleen, toimittavat viipymättä virastolle tiedon kaikista tietoonsa saamistaan seikoista, jotka antavat aihetta olettaa ensimmäisessä kohdassa tarkoitettujen väärinkäytösten mahdollisuutta.Pääsihteeristön virkamiestä ja muuhun henkilöstöön kuuluvaa ei missään tapauksessa saa kohdella epäoikeudenmukaisesti tai syrjiä sen vuoksi, että hän on toimittanut ensimmäisessä ja toisessa kohdassa tarkoitetun tiedon.Komitean jäsenen, joka saa tietoonsa ensimmäisessä kohdassa tarkoitettuja seikkoja, on ilmoitettava niistä komitean puheenjohtajalle tai, jos hän pitää sitä aiheellisena, virastolle suoraan.3 artiklaTurvallisuustoimiston antama apuViraston johtajan pyynnöstä komitean turvallisuustoimisto antaa viraston henkilöstöön kuuluville apua tutkimusten käytännön toteuttamisessa.4 artiklaAsianomaiselle ilmoittaminenJos ilmenee, että jäseneen, johtohenkilöön, virkamieheen tai muuhun henkilöstöön kuuluvaan voi kohdistua henkilöön kohdistuvia epäilyjä, asianomaiselle on ilmoitettava tästä nopeasti, jos ilmoittaminen ei vaaranna tutkimusta. Nimeltä mainittua komitean jäsentä, johtohenkilöä, virkamiestä tai muuhun henkilöstöön kuuluvaa koskevia päätelmiä ei missään tapauksessa saa tehdä tutkimuksen valmistuttua ilman, että asianomaiselle on annettu tilaisuus tulla kuulluksi kaikista häntä koskevista seikoista.Tapauksissa, joissa tutkimukseen liittyvistä syistä on noudatettava ehdotonta salassapitovelvollisuutta ja joissa on turvauduttava kansallisten oikeusviranomaisten toimivaltaan kuuluviin tutkintamenetelmiin, velvollisuutta antaa komitean jäsenelle, johtohenkilölle, virkamiehelle tai muuhun henkilöstöön kuuluvalle tilaisuus tulla kuulluksi voidaan lykätä puheenjohtajan tai pääsihteerin annettua asiaan suostumuksensa.5 artiklaIlmoitus tutkimuksen lopettamisesta ilman jatkotoimiaJos sisäisen tutkimuksen tuloksena ilmenee, ettei kyseistä henkilöä vastaan ole näyttöä, häntä koskeva sisäinen tutkimus lopetetaan ilman jatkotoimia viraston johtajan päätöksellä, jonka tämä antaa kirjallisesti tiedoksi asianomaiselle.6 artiklaLainkäytöllisen koskemattomuuden kumoaminenKansallisen poliisi- tai oikeusviranomaisen pyyntö komitean johtohenkilön, virkamiehen tai muuhun henkilöstöön kuuluvan lainkäytöllisen koskemattomuuden kumoamisesta mahdollisen petoksen, lahjonnan tai muun laittoman toiminnan yhteydessä on toimitettava viraston johtajalle lausuntoa varten. Virastolle on ilmoitettava, jos on esitetty pyyntö komitean jäsenen lainkäytöllisen koskemattomuuden kumoamisesta.7 artiklaLoppusäännösTällä päätöksellä kumotaan petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä 17 päivänä marraskuuta 1999 tehty alueiden komitean päätös N:o 294/1999.Tämä päätös tulee voimaan 1 päivänä maaliskuuta 2004.Tehty Brysselissä 10 päivänä helmikuuta 2004.Alueiden komitean työvaliokunnan puolestaPuheenjohtajaAlbert Bore(1) EYVL L 136, 31.5.1999, s. 20.(2) EYVL L 136, 31.5.1999, s. 1.(3) EYVL L 136, 31.5.1999, s. 15.


Avis juridique important

|

32000D0548

2000/548/EY: Euroopan parlamentin päätös, tehty 6 päivänä heinäkuuta 2000, vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998

Virallinen lehti nro L 234 , 16/09/2000 s. 0036 - 0036 Virallinen lehti nro 121 , 24/04/2001 s. 0359 - 0359

Euroopan parlamentin päätös,tehty 6 päivänä heinäkuuta 2000,vastuuvapauden myöntämisestä komissiolle kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998(2000/548/EY)EUROOPAN PARLAMENTTI, jokaottaa huomioon kuudennen, seitsemännen ja kahdeksannen Euroopan kehitysrahaston taseen ja tilinpäätöksen varainhoitovuodelta 1998 (KOM(1999) 227 - C5-0003/1999),ottaa huomioon Loméssa 31. lokakuuta 1979 allekirjoitetun yleissopimuksen (kuudes EKR, Lomé II)(1),ottaa huomioon Loméssa 8. joulukuuta 1984 allekirjoitetun yleissopimuksen (seitsemäs EKR, Lomé III)(2),ottaa huomioon Loméssa 15. joulukuuta 1989 allekirjoitetun yleissopimuksen (kahdeksas EKR, Lomé IV)(3),ottaa huomioon Mauritiuksella 4. marraskuuta 1995 allekirjoitetun yleissopimuksen (kahdeksas EKR, Lomé IV a)(4),ottaa huomioon tilintarkastustuomioistuimen vuosikertomuksen varainhoitovuodelta 1998 ja toimielinten vastaukset (C5-0266/1999)(5),ottaa huomioon neuvoston 13. maaliskuuta 2000 antaman suosituksen (C5-0154/2000),ottaa huomioon EY:n perustamissopimuksen 276 artiklan,ottaa huomioon työjärjestyksen 93 artiklan ja liitteen V,ottaa huomioon talousarvion valvontavaliokunnan mietinnön (A5-0167/2000),1. myöntää komissiolle vastuuvapauden kuudennen, seitsemännen ja kahdeksannen Euroopan kehitysrahaston varainhoidosta varainhoitovuonna 1998;2. kirjaa huomautuksensa päätöslauselmaan, joka on osa tätä päätöstä;3. kehottaa puhemiestä välittämään tämän päätöksen ja parlamentin huomautukset sisältävän päätöslauselman komissiolle, neuvostolle, yhteisöjen tuomioistuimelle, tilintarkastustuomioistuimelle, Euroopan investointipankille ja yhteisön muille elimille sekä julkaisemaan ne Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesNicole Fontaine(1) EYVL L 347, 22.12.1980, s. 1.(2) EYVL L 86, 31.3.1986, s. 1.(3) EYVL L 229, 17.8.1991, s. 1.(4) EYVL L 156, 29.5.1998, s. 1.(5) EYVL C 349, 3.12.1999, s. 1.